Bodovi za svaku transakciju plaćanja\nDanas je u Muzičkom paviljonu Staklenac u Banjaluci upriličena konferencija za štampu povodom predstavljenja Sberbank platne Pika Kartice. Predstavnicima medija i poslovnim partnerima, ovom prigodom su se obratili izvršni direktor Sberbank a.d. Banjaluka, g. Sandro Mihajlović, poto...\nSaradnja Sberbank BH sa Ekonomskim fakultetom uspješno se realizuje već nekoliko godina putem različitih zajedničkih aktivnosti. Jedna od tih aktivnosti su i posjete studenata Banci, a s ciljem upoznavanja sa načinom rada i funkcionisanja Banke. Strategija poslovanja Banke, funkcionisanje...\nSberbank je sa Agrokorom, najvećim proizvođačem i distributerom hrane i pića u istočnoj Evropi ugovorila novu, šestogodišnju kreditnu liniju čija je vrijednost 350 miliona eura. Svetlana Sagaydak, viša potpredsjednica Sberbank je izjavila: "Uspješno partnerstv...\nSberbank BH u Sanskom Mostu od danas posluje na novoj adresi. Poslovnica je preseljena u novi, moderniji i građanima znatno pristupačniji prostor. "Kako smo i najavili tokom prethodnih mjeseci, građani Sanskog Mosta od danas mogu naše usluge koristiti na novoj lokaciji, u moderno...\nSaradnja Sberbank BH sa SOS Dječijim selima u BiH započeta prošle godine uspješno je nastavljena. Povodom 22. rođendana SOS Dječijih sela u BiH Sberbank BH je uručila donaciju kućanskih aparata za potrebe Dječijeg sela. "Značajnije od ovih poklona je činjenica da smo animir...\nTechno Shop, renomirani distributer kućanskih aparata, pokrenuo je u saradnji sa Sberbank BH proljetnu prodajnu akciju u okviru koje je moguća kupovina bilo kojeg proizvoda iz njihovog širokog asortimana uz odgođeno plaćanje do 36 rata. Bitno je naglasiti da kamata na ovaj robni kredit iz...\nSberbank je donacijom pet računara OŠ Soko u Gračanici nastavila sa realizacijom projekta podrške obrazovnim ustanovama i institucijama kulture u Bosni i Hercegovini. "Informatička pismenost neizostavan je dio obrazovnog procesa. Ovom donacijom olakšat ćemo gračanič...\nProjekat podrške školama i javnim institucijama nastavljen je i ove godine. Zbog odličnih efekata u prethodnoj godini i ove smo godine odlučili podržati nekoliko škola i drugih javnih institucija donacijom računara i kancelarijskog namještaja. Prva ovogodišn...\nSAOPŠTENJE ZA JAVNOST Sarajevo, 25. februar 2016. Sberbank BH nastavila širiti poslovnu mrežu Otvorena poslovnica Travnik Sberbank BH je nastavila sa širenjem poslovne mreže u Bosni i Hercegovini. U skladu sa strategijom poslovanja na bh. tržištu, ot...\nPotpisivanjem Ugovora o poslovnoj saradnji na svečanosti u predivnom ambijentu sarajevske Vijećnice, okrunjeno je novo partnerstvo kompanija Konzum i Super Kartice sa Sberbank grupacijom, koje će donijeti novi i značajno drugačiji pristup bh. građanima i njihovim potrebama, u pogledu atraktivnijih...\nObavijest o međunarodnom platnom prometu\nMeđunarodni kliring u devizama neće seobavljati 6. i 7. januara 2016. godine zbog praznika u Bosni i Hercegovini. Međubankarski kliring u devizama za poslovne banke u Srbiji obavljat će se 6. januara po standardnom terminskom planu, a 7. januar je neradni dan u Republici Srbiji.\nBudući da su zvaničnici EU i SAD najavili provođenje Minska II kao ključnog elementa potencijalnog ublažavanja sankcija, analitičari Sberbanke ne očekuju nikakve značajne promjene u skoroj budućnosti obzirom na relativno spor napredak u toj sferi. “Naš osnovni scenarij pretpostavlja...\nZaposlenici Sberbank BH obradovali članove udruženja "Osmijeh nade"\nViše od 150 članova udruženja "Osmijeh nade" sa Ilidže obradovani su nedavno novogodišnjim paketićima koje su im spremili zaposlenici Sberbank BH. Akcija je organizovana na inicijativu zaposlenika Sberbank BH, koji su sakupljali igračke i slatkiše. "Ova akc...\nPrelazak na novi kartični procesni centar\nSa ciljem unaprjeđenja kvaliteta usluge Sberbank BH prelazi na novi procesnicentar za kartično poslovanje,koji će omogućiti kvalitetniju i pouzdaniju uslugu. Zbog implementacije novih tehnoloških rješenja postoji mala mogućnost zastoja u korištenju kartica 25.11. u periodu od...\nRačunarska oprema i kancelarijski namještaj za hemodijalizni centar u Kaknju Donacija Sberbank BH kakanjskom Domu zdravlja\nSberbank BH je finansirala nabavku kancelarijskog namještaja i kompjuterske opreme za opremanje hemodijaliznog centra u Kakanju. Ovom zajedničkom projektu Općine Kakanj, JU Dom zdravlja Kakanj, te kakanjskih privrednih subjekata priključila se i Sberbank BH ističući na taj način svoju opr...\nSa ciljem unaprjeđenja kvaliteta usluga Sberbank BH prelazi na novi procesni centar za kartično poslovanje koji će omogućiti kvalitetniju i pouzdaniju uslugu. Zbog implementacije novih tehnoloških rješenja, postoji malamogućnost zastoja u korištenju kartica 25.11. u periodu...\nFinansijska podrška Sberbank BH učenicima u Bihaću, Cazinu i Sanskom Mostu\nU okviru obilježavanja Međunarodnog dana štednje i mjeseca štednje predstavnici Sberbank BH uručili su štedne knjižice učenicima u Bihaću, Cazinu i Sanskom Mostu. Učenici kojima su uručene štedne knjižice predloženi su od strane menadžmenta škole zbog svog natp...\n"Princip koji primjenjujemu u poslovanju, a to su potrebe klijenata kao polazna osnova svega primijenili smo i prilikom ovih donacija. Nismo željeli donirati stvari koje im neće trebati, pa smo kontaktirali vrtiće i sa njima usaglasili šta im je najpotrebnije. Vrtić u Zenici je iskazao p...


Neizvesne posledice izbora u Kataloniji - Svet - Dnevni list Danas\nPočetna » Svet » Neizvesne posledice izbora u Kataloniji\nTanka ili apsolutna većina za separatiste\n– Različite su procene rezultata regionalnih izbora održanih juče u španskom regionu Katalonija, ali je, tri sata po zatvaranju biračkih mesta u 20 časova , izgledalo da je bilo malo sumnji u pobedu separatista.\n0Piše: M. Mitrović 21. decembra 2017. 22.46\nMeđutim, pitanje koje je ostalo otvoreno jeste hoće li oni imati „tanku“ ili apsolutnu većinu koja bi im trasirala dalji put ka borbi za nezavisnost Katalonije.\nU svakom slučaju, rešenje političke krize u Kataloniji i Španiji, zbog čega se i glasalo, ne čini se blizu.\n“Tri proindependističke partije JuntsxCat, ERC i CUP možda idu ka jasnoj – iako tankoj – većini u parlamentu, ali … to neće biti apsolutni mandat kojem su se nadale”, javio je britanski Gardijan. List istovremeno dodaje da stvari ne izgledaju dobro ni za premijera Španije Marijana Rahoja: “Da li mu se ova odluka da raspiše prevremene izbore osvetila?”\nNoje cirher cajtung (NZZ) je, pozivajući se na svetske agencije, javio da je posle prebrojanih 56 odsto glasova utvrđeno da su separatisti osvojili 48 odsto glasova, a ostale partije 52 odsto. Međutim, prema broju poslaničkih mesta separatisti vode sa 70 mandata od ukupno 135 u parlamentu Katalonije.\n“Danas ćemo pokazati snagu našeg odlučnog naroda. Neka nas duh #1. oktobra uvek vodi“, napisao je ranije juče na Tviteru Karles Pućdemon iz, kako piše Bi-Bi-Si, “samonametnutog egzila” u Belgiji.\nPućdemon je aludirao na nezakoniti referendum o katalonskoj nezavisnosti održan 1. oktobra koji je predstavljao uvod u krizu koja je navela Madrid da ga smeni sa mesta predsednika Katalonije, raspusti lokalnu vlast u regionu i raspiše juče održane izbore.\nPućdemon se bio požalio britanskom servisu da današnji dan “nije bio normalan” jer mu u Briselu – gde se pre dva meseca sklonio pošto je zvanično optužen za pobunu, zloupotrebe i raspirivanje mržnje – nije bilo dozvoljeno da glasa. Neki njegovi separatistički saradnici bili su u Španiji uhapšeni.\nPrema anketi koju je neposredno posle glasanja sinoć objavio katalonski list Vanguardia, separatističke partije su osvojile između 67 i 71 poslaničkih mandata, preneo je Frankfurter algemajne cajtung (FAZ).\nIzlaznost je bila jasno veća nego na prethodnim izborima pre dve godine, što svedoči o podeljenosti birača. Do 18 časova, dva sata pre zatvaranja birališta, glasalo je 68,32 odsto birača. Pre dve godine do tog vremena svoje glasačke listiće je u biračke kutije ubacilo 63,12 odsto Katalonaca.\nVeć ujutru, pre otvaranja biračkih mesta kojih je bilo ukupno 2680, birači su formirali duge redove čekajući glasanje, preneo je NZZ. I izveštač Bi-Bi-Sija za Evropu bio je iznenađen: „Prvi birači stajali su u redovima 20 minuta pre otvaranja birališta – to ove izborne godine nisam video u Berlinu, Parizu, Amsterdamu ili bilo gde drugde u Evropi“.\n„Za Kataloniju je glasanje krajnje važno i nagoveštava razvoj događaja: obnove li separatističke partije apsolutnu većinu, one će nastaviti sa svojim težnjama ka nezavisnosti, kao i kurs konfrontacije sa centralnom vladom u Madridu“, preneo je ranije juče NZZ.\nDopisnik britanskog servisa kaže da se šanse za rešavanje katalonske političke krize posle izbora čine tankim. Bi-Bi-Si prenosi da je španski list Pais na jučerašnjoj naslovnoj strani prognozirao da će glasanje odlučiti million neodlučnih birača.\nPravo glasa imalo je 5,5 miliona građana. Prema anketama sprovođenim pre izbora, separatističke stranke i njihovi protivnici vodili su borbu tokom predizborne kampanje rame uz rame.\nUprkos zabrani Vrhovnog suda Španije, katalonska vlada je 1. oktobra održala referendum o nezavisnosti od Španije. Krajem istog meseca parlament u Barseloni je proglasio „Katalonsku Republiku“, podseća FAZ. Madrid je potom nad ovim poluautonomnim regionom uspostavio neposrednu kontrolu, smenio Pućdemona i druge separatističke vođe i raspisao nove izbore.\n16% stanovništva Španije živi u Kataloniji\n25,6% izvoza Španije potiče iz Katalonije\n19% BDP-a Španije je iz Katalonije\n20,7% stranih investicija u Španiji je u Kataloniji\n(Izvori: Ministarstvo ekonomije, industrije i konkurencije, Eurostat, Banka Španije)\nKatalonija, ŠpanijaBarselona, Cirih, Frankfurt, London\nKatalonija od sutra zatvara barove i restorane tokom 15 dana


Imajuću u vidu ulogu i važnost funkcionisanja Komisije za državnu imovinu, te potencijalne posledice njenog nefunkcionisanja, smatramo da Savet ministara BiH treba hitno uspostaviti funkciju iste, piše u izveštaju o finansijskoj reviziji Generalnog sekretarijata Saveta ministara BiH za 2019. godinu.\nNaime, jedan od razloga zašto Generalni sekretarijat prošle godine nije potrošio sav odobreni budžet je i u tome što je ostalo 100.000 KM namenjenih za naknade za ugovorene usluge članova Komisije za državnu imovinu, koja ne radi.\nZapetljana priča o tome koja imovina pripada BiH, a koja entitetima i nižim nivoima vlasti, počela je još 2005, kada je tadašnji visoki predstavnik Pedi Ešdaun nametnuo Zakon o privremenoj zabrani raspolaganja državnom imovinom BiH, piše Srpskainfo.\nTo je značilo da je zabranjen bilo kakav prenos vlasništva nad imovinom koja je sukcesijom pripala BiH, odnosno one imovine na kojoj je pravo raspolaganja i upravljanja imala bivša SR BiH do 31. decembra 1991. godine, a koja se na dan donošenja ovog zakona smatra vlasništvom ili posedom BiH ili javne organizacije ili organa BiH i bilo koje administrativne jedinice BiH.\nOdlukom Saveta ministara BiH formirana je Komisija za državnu imovinu s nadležnostima da utvrdi kriterijume za utvrđivanje državne imovine i njenu raspodelu između BiH, entiteta i Brčko Distrikta, da donese propise o upravljanju tom imovinom, kao i da predloži zakon o pravima vlasništva i upravljanja državnom imovinom.\nAli, sve što je ta komisija uspela da dogovori jeste da povremeno izuzme od zabrane raspolaganja neku imovinu, na predlog zainteresovane strane, uz saglasnost OHR. Primera radi, u julu 2016. komisija je skinula zabranu raspolaganja sa sedam nepokretnosti, između ostalih i sa kasarne „Luka Vukalović“ u korist Trebinja, te sa zemljišta u Tesliću na kome je tada bilo izgrađeno 800 kuća. Član te komisije iz RS bio je Nikola Kovačević iz Ministarstva pravde RS.\nPre nekoliko godina sve je stalo, zahvaljujući opet OHR.\n- Komisija ni tokom 2019. godine nije imala aktivnosti, jer je, prema prezentovanim informacijama, nalogom Visokog predstavnika za BiH zahtevano od Komisije da se do daljnjeg uzdrži od odlučivanja o zahtevima za izuzimanje od zabrane raspolaganja državnom imovinom – utvrdila je Kancelarija za reviziju institucija BiH.\nI dok komisija ne radi, a u BiH nema volje da se donese zakon o državnoj imovini, politička koplja na temu imovine u poslednje vreme lome se na drugim terenima. Ustavni sud BiH je 7. februara odlučio u korist bošnjačkih i hrvatskih delegata u Veću naroda RS da se svo poljoprivredno zemljište u Srpskoj smatra imovinom BiH, a ne entiteta, kako je to krajem 2019. izglasala Narodna skupština.\nTakva odluka dovela je do nove političke krize kada je NSRS obavezala srpske predstavnike u Sarajevu da ne učestvuju u donošenju nikakvih odluka, sve dok strane sudije ne odu iz Ustavnog suda BiH.\nTa prašina tek što se slegla, a Bošnjaci su zatražili od istog suda da oceni ustavnost Zakon o stvarnim pravima RS u delu koji se odnosi na brisanje svojine nad gradskim građevinskim zemljištem i upis na građane i RS. Bošnjaci i ovaj put smatraju da je vlasnik te imovine isključivo BiH, a Ustavni sud BiH je ponovo u teškoj poziciji.\nPOTVRDA IMENOVANJA TEGELTIJE Zakazana sednica Komisije za pripremu izbora Saveta ministara\n"NEINFORMISAN, NEUPUĆEN I PRODAJE MAGLU" Šta su sve napisali poslanici koji su glasali PROTIV TEGELTIJE\nUHAPŠEN "SIBIRSKI ISUS" Bivši policajac okupio hiljade sledbenika, naterao ih da poštuju BIZARNA PRAVILA, pa ih maltretirao i uzeo im novac


COP26 pozvao na smanjenje potrošnje uglja i emisije gasova - Svet - Dnevni list Danas\nPočetna » Svet » COP26 pozvao na smanjenje potrošnje uglja i emisije gasova\nCOP26 pozvao na smanjenje potrošnje uglja i emisije gasova\nBeta - AFP13.11.2021. 11:28\nFoto: Beta/AP Photo/Alberto Pezzali)\nU novom nacrtu završne deklaracije sa Konferencije UN o klimi (COP26) u Glazgovu poziva se na ulaganje dodatnih napora ka postepenom izbacivanju uglja i ka smanjenju emisije gasova efekta staklene bašte, saopšteno je danas.\nS druge strane, u tekstu koji je objavilo britansko predsedništvo COP26, ne pominje se konkretan mehanizam za nadoknadu „gubitaka i štete“ koje su najsiromašnije zemlje već pretrpele, a i dalje su izložene efektima globalnog zagrevanja.\nKonferencija COP26 trebalo je da bude završena u petak, ali nije postignut dogovor o završnoj deklaraciji.\nZa danas je, posle objavljivanja nove verzije teksta, predviđena nova plenarna sednica na kojoj će se čuti stavovi različitih grupa.\nVelika Britanija kao predsedavajuća konferencijom izrazila je nadu da će skup biti završen tokom dana.\nBritanski premijer Boris Džonson (Johnson) izjavio je u petak u Glazgovu da ne može sve da se reši na konferenciji o klimi ali barem može da se počne sa rešavanjem.\nCOP26Klimatske promeneSmanjenje emisije gasovaugaljGlazgov


Stopa nezaposlenosti u Norveškoj povećala se u martu šest puta, na 14,7 odsto, saopštila je Agencija za rad i dobrobit (NAV), što je najviši rekord jer se ekonomija zaustavila usred napora za suzbijanje pandemije.\nČak 10,7 odsto Norvežana je ostalo potpuno nezaposleno, dok je tri odsto njih registrovano kao delimično nezaposleno, javio je Rojters.\nNorveška vlada pre tri nedelje najavila je hitna zatvaranja mnogih javnih i privatnih institucija, uključujući škole i vrtiće, pokrenuvši tako stotine hiljada otpuštanja.\nIrska je takođe naišla na veliki problem koji uzrokuje pandemija virusa korona. Pre dva meseca ekonomija te zemlje je "blistala": "zvezdani" rast, fiskalni suficit, gotovo puna zaposlenost. Međutim, pandemija je to promenila.\nCentralna banka je u petak upozorila da će se ove godine ekonomija smanjiti za osam odsto, možda i 15 odsto ako se zaustavljanje nastavi nakon juna. Umesto sa 2,2 milijarde evra viška, vlada se suočava sa deficitom od 19,6 milijardi evra.\nA nezaposlenost je upravo "eksplodirala" na maksim od 513.350, više od petine radne snage, sa još gorim očekivanjima.\n"Polazna tačka za oporavak zavisiće od dubine i trajanja pada, što je za sada nepoznato", rekao je Mark Kasidi, direktor ekonomije i statistike banke.


U Jedinstvenom registru računa Centralne banke BiH trenutno je 732.265 računa, od čega je aktivnih 236.612, ugašenih je 396.785, a blokiranih računa je 98.965.\nSaša Lemez iz Odjeljenja za platne sisteme Centralne banke rekao je da se, kada se poredi stanje sa prethodnim godinama, vidi da se najveća promjena desila kod blokiranih računa kojih je u sedam mjeseci već 5.570, dok je za cijelu prošlu godinu broj blokiranih računa bio 3.935, piše Srna.\nPrema njegovim riječima, u 2019. godini blokirano je 4.975 računa, a do ove godine taj broj iznosio je 84.388.\nNa edukaciji za novinare o ulozi i značaju platnih sistema i registara u Centralnoj banci, Lemez je naveo da registre Banke čine Jedinstveni registar transakcionih računa pravnih lica, Centralni registar kredita za pravna, kao i Centralni registar kredita za fizička lica.\nKada je riječ o pravnim licima, Lemez je naveo da je u ovoj godini odobreno 35.124 zaduženja, u ukupnom iznosu od oko 6,5 milijardi KM.


OSM Televizija - Srušio se vojni avion kod Šapca, poginuo pilot\nU njemu su bila dva pilota, pošto se radi o avionu dvosjedu. U toku je akcija traganja za nestalim pilotima, a sa ekipom za traganje i spasavanje, na lice mjesta otišao je i komandant RV i PVO Vojske Srbije general-major Ranko Živak.\nTri ekipe hitne pomoći iz Šapca upućene su na lice mesta i dalje se tamo nalaze, a policija obezbjeđuje mjesto pada.\nPrema riječima očevidaca vojni avion je pao u blizini pomoćnih objekata što je izazvalo strah mještana među kojima, kako kažu, nema povređenih.\nAvion, dvosjed, srušio se oko 10.30 časova u rejonu sela Slatina tokom izvođenja redovne letačke obuke, saopšteno je iz Ministarstva odbrane Srbije.\nJoš iz iste kategorije: « Sanader osuđen na četiri i po godine, ali još neće u zatvor Vulin: Srbi neće biti ničiji taoci, pa ni braće Haradinaj »


Danijela Kristić: Komšić se potpuno svrstao uz SDA i time obesmislio svoje političko postojanje – Narod i Pravda\nDanijela Kristić: Komšić se potpuno svrstao uz SDA i…\nDanijela Kristić, dopredsjedavajuća Skupštine Kantona Sarajevo i zastupnica Naroda i Pravde, povodom posljednjih insinuacija i otvorenih kleveti predsjednika Demokratske fronte Željka Komšića sa ciljem pokušaja političke diskreditacije Naroda i Pravde, navodi kako Komšić i Demokratska fronta ovakvim bezočnim napadima pokazuju vlastitu bezidejnost koja će neminovno rezultirati nestankom sa političke scene i Demokratske fronte i Željka Komšića.\nKristić ističe kako je Komšić uspio da u posljednje dvije godine svojim svrstavanjem uz korupciju, nepotizam i stranačko rasparčavanje države Bosne i Hercegovine razočara i iznevjeri vlastite birače.\n„Na primjeru Mostara i drugih mjesta vidjeli smo da i najviši dužnosnici Demokratske fronte prepoznaju i ustaju protiv ovakvog moralnog posrnuća stranke i njenog predsjednika. Narod i Pravda je moderni politički pokret centra, nastao sa jasnim određenjem da je opći interes, interes države, iznad svakog pojedinačnog interesa, prepoznavajući da su neki od glavnih problema našeg društva nedostatak morala u politici, korupcija, nepotizam, sistemsko urušavanje svih institucija… Narod i Pravdu sa takvim određenjem prepoznaju Bošnjaci, Srbi i Hrvati i građani koji se ne svrstavaju nacionalno. Jasno se razlikujemo od naših koalicionih partnera, ali nam je zajedničko tlo borba za državu, obične ljude, borba za izgradnju pravednog sistema i boljeg društva, borba protiv korupcije i nepotizma. Komšić i Demokratska fronta se, nažalost, svrstao na drugu stranu“, kaže dopredsjedavajuća Skupštine Kantona Sarajevo i zastupnica Naroda i Pravde Danijela Kristić.


Због паљења недозвољених материја током Бадње вечери реаговала Управа за инспекцијске послове\nHomeDRUŠTVOZbog paljenja nedozvoljenih materija tokom Badnje večeri reagovala Uprava za inspekcijske poslove\nGradska uprava za inspekcisjke poslove je tokom 5. i 6. januara 2022. godine zaprimila više od 130 prijava koje su se većinom odnosile na odlaganje/ostavljanje i paljenje drva i raznih drugih materijala na javnoj površini, odnosno prijave koje su se odnosile na obeležavanje Badnjeg dana na teritoriji Grada Novog Sada.\nShodno raspoloživim ljudski resursima, ova Uprava je postupala po predmetnim prijava i preduzimala je sve mere i aktivnosti iz svoje nadležnosti.\nIzvor: Tanjug (Nenad Mihajlović)\nIzmeđu navedenih prijava, postupili smo i po prijavi koja se odnosila na lokaciju na Sentandrejskom putu u Novom Sadu, kojom prilikom je reagovala i Komunalna inspekcija i Komunalna milicija. U navedenom slučaju, prilikom izlaska na lice mesta, zatekli smo nekoliko lica koja su pripremila gomilu drva i raznog drugog materijala radi paljenja istog za Badnje veče. S obzirom na to da gomilanje drva i raznog materijala predstavlja prekršaj u skladu sa članom 82.stav 1. tačka 2. Odluke o uređenju Grada Novog Sada, protiv lica kojem smo utvrdili indetitet biće izdat prekršajni nalog, navodi se u saopštenju Gradske uprave za inspekcijske poslove Grada Novog Sada.\nSektor Komunalne inspekcije naknadno je izvršio, u jutarnjim časovima, obilazak svih lokacija nakon Badnjeg dana, na području Grada, gde su utvrđene manje količine ostataka pepela. Kasnijim obilaskom lokacija, utvrđeno je da su i ostaci pepela skroz uklonjeni sa površine javne namene, od lica kome je i naloženo da to učini.\nPo navedenoj prijavi postupali su i drugi nadležni organi, u skladu sa svojim ovlašćenjima, zaključuje se u saopštenju.\nSkijališta u Srbiji puna, zasad bez putovanja u Italiju


Svaki drugi u Bugarskoj i Rumuniji društveno siromašan - Dnevni list Danas\nPočetna » Svet » Svaki drugi u Bugarskoj i Rumuniji društveno siromašan\nProšle godine 16 odsto populacije Evropske unije, tačnije 75 miliona ljudi pati od ekonomskog i društvenog siromaštva, pokazuju podaci Eurostata.\n2Piše: B. C. 12. decembra 2017. 17.00 Izmenjeno: 16. januara 2018. 10.43\nEkonomsko i društveno siromaštvo podrazumeva da ljudi ne mogu sebi da priušte najmanje pet stvari sa liste, na kojoj se nalaze: neočekivani troškovi, jednonedeljni odmor van kuće, izbegavanje zaostalih obaveza (kredit, kirija, računi….), priuštiti meso za obrok ili vegetarijansku zamenu za meso svaki drugi dan, održavanje doma toplim, sopstveni automobil, zamena starog nameštaja, imati dva para obuće, potrošnja manje sume novca svake sedmice za sebe, imati ispunjeno slobodno vreme, nalaženje sa prijateljima ili porodicom na piću ili ručku najmanje jednom mesečno, imati internet konekciju.\nU prošlog godini, pokazuje Eurostat, najveći procenat ekonomskog i društvenog siromaštva, koji obuhvata gotovo polovinu populacije, zabeležen je u Rumuniji (50 odsto) i Bugarskoj (48 odsto). Slede zemlje gde je svaki treči stanovnik siromašan – Grčka sa 36 odsto, Mađarska 32 odsto i Litvanija 29 odsto.\nS druge strane, severne zemlje članice EU i Luksemburg beleže najniži udeo materijalnog i društvenog siromaštva među stanovništvom – svega tri odsto u Švedskoj, četiri odsto u Finskoj, pet odsto u Luksemburgu i šest odsto u Danskoj.\nU svim zemljama članicama EU materijalno i društveno siromaštvo raširenije je među ljudima sa nižim stepenom obrazovanja. Četvrtina ljudi sa nižim stepenom obrazovanja u EU “pati” od ovakve vrste siromaštva, dok je među srednje obrazovanima taj procenat jedan prema sedam ili 14 odsto. Među visokoobrazovanima svaki dvadeseti je siromašan u ovom smislu.\n12. decembra 2017. u 17.26\nTo je njima njihova JevRopska Unija dala, da imaju Merkelovu za Maršala.\n12. decembra 2017. u 18.09\nPa to mogu da zahvale svojim politicarima koji su krali pare iz eu fondova pa ih ovi provalili i stopirali im sve pa sad zive kao slepci


Šesta sednica Odbora za smanjenje siromaštva\nOdbor za smanjenje siromaštva održao je Šestu sednicu 25. februara. Sednici je predsedavao predsednik Odbora, Bojan Milovanović.\nOdbor za smanjenje siromaštva održao je Šestu sednicu 25. februara. Sednici je predsedavao predsednik Odbora, Bojan Milovanović. Odboru su prisustvotavi pomoćnik ministra poljoprivrede, šumarstva i vodoprivrede Suzana Đorđević, član predstvaništva Evropske mreže za ruralni razvoj Jela Tvrdonova i predstavnici Tima podpredsednika Vlade Republike Srbije.<?xml:namespace>\nČlanovi Odbora su na ovoj sednici razmatrali strateške pravce ruralnog razvoja u Srbiji.\nNa početku rasprave, pomoćnik ministra Suzana Đorđević predstavila je Odboru strateške pravce i glavne ciljeve ruralnog razvoja za 2008. godinu.\nU nastavku rada sednice, Jela Tvrdonova informisala je članove Odbora o iskustvima Republike Slovačke u oblasti ruralnog razvoja, ukazujući na probleme sa kojima su se susretali tokom procesa ruralnog razvoja.\nOdbor za smanjenje siromaštva


Karatisti Zaječara odlični na tradicionalnom "Makoto kupu" u Boru - Glas Zaječara\nHome Sport Karatisti Zaječara odlični na tradicionalnom „Makoto kupu“ u Boru\nTakmičari Gradskog karate kluba „Zaječar“ učestvovali su na 7. Makoto kupu u Boru u nedelju 9.maja. Organizator takmičenja bio je Karate klub „Sureido“ iz Bora, a učestvovalo je 17 klubova sa 230 karatista, piše Glassporta.rs.\nOvaj sada već tradicionalni turnir u Boru bio je za brojne učesnike završna priprema za državna takmičenja koja ih očekuju u narednom periodu. Borski klub borilačkih veština „Sureido Dođo“ je na ovoj karate manifestaciji obeležio i deset godina uspešnog rada.\nČlanovi Gradskog karate kluba „Zaječar“ osvojili su ukupno 22 medalje od čega osam zlatnih, 10 srebrnih i četiri bronzana odličja. Najuspešniji takmičari zaječarskog karate kluba bili su Sara Krstić i Daniel Simić, a pored njih medaljama se okitilo još 11 njihovih klupskih kolega.\nVeć sledećeg vikenda Zaječarce čeka Prvenstvo Srbije u Kraljevu, u organizaciji srpske karate federacije. To će ujedno biti i izborno takmičenje za Šampionat Evrope, koji je na programu 29. maja u mađarskom Pečuju.\nPrethodni tekstU Srbiji opet ispod 1.000 novoobolelih od korona virusa


Zvizdić: “Što se brže budemo dogovarali unutar BiH, naš put u EU će biti brži” – Haber.ba\n“Što se tiče Vijeća ministara BiH, visoke dužnosnike Evropske unije naredne sedmice dočekujemo sa vrlo pozitivnim informacijama i rezultatima jer smo u međuvremenu završili sve naše obaveze iz evrospke agende BiH”, izjavio je večeras predsjedavajući Vijeća ministara BiH Denis Zvizdić.\nDenis Zvizdić - Twitter\nU BiH tada bi trebali doći visoka predstavnica EU za vanjske poslove i sigurnosnu politiku Federica Mogherini, komesar EU za proširenje Johannes Hahn i predsjednik Evropske komisije Jean-Claude Juncker, javlja “Fena”…\nZvizdić je gostujući u “Dnevniku D” “Federalne TV” kazao da se radi o velikim prijateljima BiH i zapadnog Balkana, dodajući da ih dočekujemo na jedan kredibilan, ozbiljan i odgovoran način.\n“Oni dolaze s pozitivnim porukama, a prva i najvažnija je da su vrata EU otvorena i za BiH, ali i za region zapadnoga Balkana što je izuzetno važno jer članstvo i proces pristupanje EU donose za naš region dvije važne stvari – mir stabilnost i u konačnici ekonomski prosperitet. Njihova poruka će biti da se na neki način izbjegava radikalna retorika, da se pokušamo dogovoriti unutar BiH, da prihvatimo evropske normative i standarde, da prihvatimo evropske vrijednosti i da, što se brže budemo dogovarali unutar BiH, naš put ka članstvu u EU će biti brži“, izjavio je Zvizdić.\n“Dakle, može BiH u tom procesu da pređe zemlje koje su u ovom trenutku ispred nje i to je ustvari naša najveća šansa. Ukoliko budemo radili brzo, to znači da možemo preuzeti i lidersku poziciju“, dodao je Zvizdić.\n“Ono što je bitno jeste da imamo veoma dobro uhodan i u praksi utemeljen Mehanizam koordinacije koji će nam pomoći da i na dodatna pitanja odgovorimo brzo i efikasno“, dodao je Zvizdić.\nTeme:BiH, Denis Zvizdić, EU, izdvojeno, Upitnik Evropske komisije


Raspisivanjem izbora počeli rokovi za izvršavanje obaveza - Radio Tivat\n23 јун Raspisivanjem izbora počeli rokovi za izvršavanje obaveza\nPosted at 15:48h in Politika\tby\tDragan Popadic\nRaspisivanjem izbora počeli su rokovi za organe vlasti koji su dužni da izvršavaju obaveze propisane Zakonom o finansiranju političkih subjekata i izbornih kampanja, kazali su iz Agencije za sprječavanje korupcije (ASK).\nIz ASK-a su podsjetili da je Predsjednik Crne Gore raspisao izbore za poslanike u Skupštini Crne Gore i odbornike u skupštinama opština Andrijevica, Gusinje, Budva i Kotor, za 30. avgust.\n“Odlukom o izmjeni Odluke o raspisivanju izbora u Skupštini opštini Tivat je određeno da 30. avgust bude i datum održavanja izbora za odbornike te lokalne samouprave”, naveli su iz ASK-a.\nPrema njihovim riječima, danom raspisivanja izbora su počeli da teku rokovi za organe vlasti koji su obavezni da izvršavaju obaveza propisane Zakonom o finansiranju političkih subjekata i izbornih kampanja, koje se odnose na transparentnost upotrebe javnih resursa u periodu trajanja izborne kampanje.\n“Propisano je da budžetske potrošačke jedinice sedmodnevno izvještavaju, odnosno objavljuju analitičke kartice sa svih računa koje imaju u svom posjedu, da Ministarstvo finansija i opštine objavljuju izvode iz državnog i lokalnog trezora i analitičke kartice o potrošnji budžetske rezerve”, podsjeća se u saopštenju.\nIz ASK-a su kazali da je propisano da Ministarstvo rada i socijalnog staranja objavljuje podatke o raspodjeli socijalnih davanja, a da su svi organi dužni da dostavljaju Agenciji odluke o zapošljavanju koje su donijete u skladu sa radnim propisima, koje se objavljuju na sajtu Agencije.\nPrema njihovim riječima, zakonom su propisane i zabrane, odnosno ograničenja za obveznike, od kojih je određen broj zabrana na snazi od dana raspisivanja izbora (za razliku od zabrana koje važe u toku cijele izborne godine ili u kontinuitetu).\n“Od dana raspisivanja izbora je na snazi ograničenje mjesečne potrošnje budžetskih potrošačkih jedinica, zabrana korišćenja prostorija pod neravnopravnim uslovima, ograničenje zapošljavanja na određeno”, navodi se u saopštenju.\nIz ASK-a su kazali da su propisane obaveze i zabrane za političke subjekte kojima bude potvrđena izborna lista ili koji započnu kampanju prije potvrđivanja izborne liste, a sve u interesu unaprjeđenja integriteta i transparentnosti prikupljanja i trošenja sredstava za izbornu kampanju.\n“Kompletan popis obaveza i zabrana za političke subjekte sa kalendarom izvršavanja zakonskih obaveza će biti objavljen u Planu kontrole i nadzora, koji je Agencija dužna da donese u zakonskom roku od deset dana od dana objavljivanja odluke o raspisivanju izbora”, dodaje se u saopštenju.\nASK će, kako su kazali, pažljivo pratiti izvršenje navedenih zakonskih obaveza, kontinuirano davati obveznicima smjernice, savjete i mišljenja u vezi sa primjenom zakona, a u slučaju njegovog neizvršavanja pokretati zakonom predviđene postupke.


Druga generacija polaznika Liderskog trening programa ORCA akademije - ORCA\nORCA / Druga generacija polaznika Liderskog trening programa ORCA akademije\nDruga generacija polaznika Liderskog trening programa ORCA akademije\nLiderski trening program ORCA akademije nastao je kako bismo prirodi i životinjama obezbedili saveznike, a stručnjacima dopunska znanja koja su im potrebna da naprave trajne promene i unaprede dobrobit životinja i zaštitu prirode u Srbiji.\nNakon što je prva generacija uspešno završila Program, dvadeset troje motivisanih polaznika – ORCA akademaca, započelo je svoje putovanje kroz Liderski trening program kako bi ostvarili svoje snove u oblasti zaštite životinje i prirode.\nOni će u narednih šest meseci, sticati veštine javnog zastupanja, liderstva, komunikacije i javnog nastupa, odnosno znanja u oblasti procesa izrade i usvajanje propisa, uloge i nadležnosti institucija i organizacija u oblasti dobrobiti životinja i zaštite prirode, prikupljanja sredstava i projektnog menadžmenta.\nOva znanja koristiće im da uz podršku mentora napišu projektne predloge od kojih će najbolji biti finansirani malim grantovima, kako bi se sa reči odmah prešlo na dela i krenulo u stvaranje promena koje želimo da vidimo u oblastima zaštite prirode i životinja.\nUpoznajte polaznike druge generacije Liderskog trening programa ORCA akademije:\nAleksandar Knežević je master profesor biologije i geografije. Volontirao je u ekološkim udruženjima i učestvovao na projektima kao organizator ekoloških radionica.\nNjegova interesovanja su edukacija dece i mladih o očuvanju zaštićenih prirodnih dobara kao i očuvanje zaštićenih biljnih i životinjskih vrsta.\nKao ekološki aktivista, svoj doprinos je dao u ekološkim akcijama čišćenja rečnih tokova i lokalnih deponija.\nAleksandar je član srpskog biospeleološkog društva iz Novog Sada i prošao je osnovnu obuku speleologije.\nBio je i organizator ekoloških radionica u srednjoj školi pri udruženju IMPACT ECO, a učestvovao je i u obuci za dečje eko – edukatore u EDIT centru u saradnji sa OPENS organizacijom.\nPohađanjem ORCA liderskog trening programa, Aleksandar želi da unapredi liderske, prezentacione i komunikacione veštine kako bi bolje predstavio deci i mladima glavne zagađivače prirodnog dobra i predložio im mere za zaštitu prirodnih ekosistema.\nAleksandar Mijalković je aktivista u civilnom sektoru od 2009. godine i bavi se projektnim menadžmentom, volonterskim menadžmentom i koordinacijom događaja.\nOn je član udruženja „Pirot E Publika“ i „Shtek House“. Aleksandar je i predsednik neformalne grupe „Studio FUZZ Pirot“, gde radi kao fotograf i koordinator događaja u cilju populizacije i afirmacije alternativne kulture.\nKao edukator i koordinator projekta, radio je sa mladima iz ranjivih grupa na projektu „Mlad Grad“ za koji je „Pirot E Publika“ dobilo nagradu.\nBio je koordinator randih kampova na Staroj Planini u selu Temska, Dojkinci i Strelac i aktivnosti kao što su seča kiselog drveta, čišćenje zagađenih reka i životne sredine u ovim selima.\nKao LTP učesnik voleo bi da nauči više o tehnikama javnog zastupanja i izradama i usvajanju propisa.\nAleksandar Mijalković je bio učesnik mnogih radionica i poseduje sertifikate iz mnogih oblasti (edukacija, komunikacija, psihosocijalne radionice i drugo).\nAna Stjelja je diplomirala je na Filološkom fakultetu Univerziteta u Beogradu na Katedri za francuski jezik i književnost. Ima trinaestogodišnje radno iskustvo u prevođenju, obrazovanju, koordinaciji, upravljanju projektima, kako u javnom, tako i privatnom sektoru.\nNjena polja interesovanja i ekspertize obuhvataju zaštitu ljudskih i manjinskih prava, obrazovanje, rad, zaštitu životne sredine, medicinu i pravo EU.\nVolontirala je prilikom prvog talasa migracija 2016. godine, za potrebe prvog izdanja festivala Beogradski mesec fotografije, a trenutno je volonter ORCA.\nAna je kao studentkinja bila dobitnica nagrade za kratku priču Francuskog kulturnog centra. Objavljena su tri romana u njenom prevodu, nekoliko publikacija, kao i dva poglavlja novog izdanja Velike opšte ilustrovane enciklopedije LAROUSSE.\nKao polaznica Liderskog trening programa, Anin cilj je da stekne nova znanja i unapredi veštine javnog zastupanja, liderstva i pisanja projekata u cilju zaštite životinja i prirode.\nBojana Nadaždin je već 10 godina aktivna u volonterskoj zajednici. Ona je predsednica Udruženja za održivi razvoj i očuvanje prirodnih staništa Srbije „Habiprot“.\nUdruženje se bavi zaštitom i inventarizacijom faune insekata na području Srbije, a Bojana je pored poslova vezanih za vođenje udruženja i pripremanja predloga projekata, kao master ekolog posvećena naučnim istaživanjima u oblasti zaštite biodiverziteta, a posebno insekatske grupe stenica.\nOd studentskih dana pa do danas, bila je koordinator nekoliko naučno-istraživačkih kampova, glavni urednik prva dva broja časopisa posvećenog zaštiti prirode „Terenac“ i koordinator više projekata iz oblasti zaštite prirode.\nTakođe, Bojana je autor preko 15 naučnih radova i urednik za grupu stenica u onlajn bazi isekata Srbije „Alcifron“.\nKao polaznik Liderskog trening programa želi da unapredi svoje veštine na polju projektnog menadžmenta i prikupljanja sredstava, kao i na temu izrade i usvajanja propisa.\nDarko Dragulović je predsednik Sportskog kluba ”RiS” koji se bavi sportovima vezanim za boravak u prirodi kao i stvaranjem uslova da mladi ljudi mogu da se bave sportom.\nDarko ima zapažene rezultate u planinarstvu i speleologiji, a poslednjih godina je proglašavan za vrhunskog sportistu domaćeg i međunarodnog ranga.\nRadi kao planinarski vodič i instruktor speleologije, a bavi se i visinskim poslovima i industrijskim alpinizmom.\nPored sprota kojim se bavi, Darko je završio i kurs za sakupljanje, preradu i zakonsku regulativu u vezi samoniklog lekovitog bilja u Sokobanji 2011.\nZainteresovan je i za organsku proizvodnju hrane, permakulturne sisteme i održivi razvoj poljoprivrede.\nDarko je učestvovao u više međunarodnih pograničnih ekoloških projekata, a voleo bi da nakon završenog LTP ovlada veštinama pisanja projekata kako bi nastavio da učestvuje u očuvanju životne sredine, kombinujući znanje, energiju, volju i kreativnost.\nDejana Gaća je pre samo par meseci diplomirala na Poljoprivrednom fakultetu Univerziteta u Novom Sadu, smer Pejzažna arhitektura.\nDejana je posvećena tome da svoj poziv i znanje usmeri ka očuvanju životne sredine i životinjskih staništa, širenju svesti o važnosti zelenih površina, biljaka i celog ekosistema.\nPosebno je zanimaju ekološki koridori, a želja joj je da razvije i realizuje jedan projekat koji se tiče ekoloških koridora.\nDejana je u okviru fakulteta učestvovala na izložbi pod nazivom „Retrospektiva urbanog baštovanstva Novog Sada“, gde je pravila projekat blokovskog ozelenjavanja za dobrobit stanovnika jednog naselja.\nU okviru Liderskog trening programa ORCA Akademije, Dejana želi da unapredi stečeno znanje, komunikacione veštine i tehnike javnog zastupanja.\nŽeli da nauči na koji način svojom strukom može da doprinese zaštiti životinja i prirode i da upozna druge ljude koji su poput nje, posvećeni zaštiti životinja i prirode.\nDragana Terzić je osnivačica i direktorka turističke agencija “Travel Point” u Prijepolju. Posebno interesovanje ima za projektni menadžment, životnu sredinu i održivi razvoj, ruralni turizam i razvoj ženskog preduzetništva.\nPosebno interesovanje ima za projektni menadžment, životnu sredinu i održivi razvoj, ruralni turizam i razvoj ženskog preduzetništva.\nTokom magistarskih studija u Slovačkoj, Dragana je bila stipendista Fonda za mlade talente Dositej Obradović. Magistarske studije je završila kao najbolji strani student. Ubrzo nakon završetka studija, magistarski rad je na inicijativu Lambert izdavačke kuće, izdat kao knjiga.\nNjena želja je da kroz LTP unapredi znanje iz oblasti projektnog menadzmenta i stekne veštne iz oblasti liderstva jer smatra da će joj to značajno pomoći u daljem poslovanju i razvoju svojih ideja.\nAktivistkinja je dva udruženja, “Moje Prijepolje” i “Jadovnik – oaza netaknute prirode”. U okviru udruženja Jadovnik, trenutno je uključena u realizaciju projekta “Zaštitimo beloglavog supa” podržan od strane ORCA kroz projekat Tvoje mesto u Srbiji.\nGoran Ostojić radi kao programski menadžer u Kulinarskom institutu “Know-how” iz Novog Sada, gde vodi projekte i programe vezane za strukovno obrazovanje i usavršavanje mladih.\nGoran ima više od 8 godina iskustva rada u obrazovanju, a poseduje veštine upravljanja projektima, fandrejzinga, kao i monitoringa i evaluacije projekata.\nGoran je aktivan je u civilnom sektoru od 2015. godine, a pored rada u Kulinarskom institutu “Know-how”, radi i u nekoliko omladinskih organizacija u Novom Sadu, kao omladinski radnik i karijerni praktičar.\nKao LTP polaznik, on bi voleo da unapredi tehnike javnog zastupanja i da ih primeni u zaštiti životinja i prirode u gradu Novom Sadu, u njegovim sektorima ugosteljstva i turizma.\nGoran je nagrađen studentskom stipendijom od strane Univerziteta Jenčeping, Fakultet za komunikaciju i edukaciju, Kraljevine Švedske, da pohađa Univerzitetski kurs: „Liderstvo i razvojni omladinski rad u zajednici“, kao student omladinskog rada. Bio je odabran da pohađa Regionalni program NVO Akademije, Fondacije Erste banke.\nGospava Kalaba je diplomirana menadžerka u turizmu, a trenutno je angažovana kao koordinatorka u organizaciji Ruralni centar Sova iz Sremske Mitrovice.\nGospava trenutno radi kao koordinator na projektu unapređenja otpadom u ruralnom području Sremske Mitrovice. Zadatak koordinatora je upravljanje, koordinisanje i planiranje različitih projektnih aktivnosti, istraživanje dokumentacije vezane za temu i izveštavanje.\nGospava ima dugogosišnje iskustvo rada u sektoru turističke privrede i ima dobre veštine komnikacije sa ljudima, rešavanja problema i slično.\nKao učesnik ORCA liderskog trening programa, Gospava želi da stekne veštine javnog zastupanja, pisanja predloga projekata i da unapredi liderske veštine.\nIvana Dančetović je diplomirana pravnica, a zaposlena je kao advokatska pripravnica u advokatskoj kancelariji Đorđević.\nIvana radi na projektu „Pravna klinika Đorđević”, čiji je cilj stručno osposobljavanje advokatskih pripravnika u oblasti prava zaštite životne sredine i formiranje prve generacije specijalizovanih ekoloških advokata.\nZa učešće u Liderskom trening program se prijavila kako bi unapredila veštine pisanja i vođenja projekata iz oblasti zaštite životne sredine i dobrobiti životinja, kao i tehnike javnog zastupanja,\nIvanu takođe zanima da unapredi znanja iz oblasti komunikacija sa različitim ciljnim grupama, veštine upravljanja timom ljudi, a sve u cilju zaštite životne sredine i dobrobiti životinja.\nIvana je učestvovala na Pravnoj klinici za ekološko pravo Pravnog fakulteta Univerziteta u Beogradu, gde je doprinela radu na izmenama i dopunama nacrta zakona o klimatskim promenama.\nNa ekološko-pravnim slučajevima radi od 2019. godine.\nIvana Voštić je master biolog. Do sada je radila je kao nastavnica biologije.\nU okviru teme master rada, radila je na molekularnoj detekciji zoonotskih patogena prenošenih krpeljima i njihovom značaju u medicini.\nNjena želja je da kroz LTP unapredi svoje komunikacione veštine sa različitim ciljnim grupama i upozna se sa ulogama nadležnih institucija i organizacija u zaštiti i dobrobiti životinja i očuvanju životne sredine.\nIvana trenutno volontira u organizaciji ORCA kao prevodilac, a napisala je više tekstova o životinjama i prirodi koji su objavljani na sajtu ORCA.\nLazar Jovanović je diplomirani pravnik, a trenutno radi u kompaniji NCR.\nRadio je kao pravnik u Kancelariji javnih izvršitelja i kao stažista u nekoliko advokatskih kancelarija.\nLazar veruje da je zakonodavstvo u oblasti zaštite životinja i prirode u velikoj meri usklađeno sa zakonodavstvom EU, ali postoji problem u primeni propisa, odnosno kažnjavanju nepropisnog ponašanja.\nKao pravnik, njegov cilj je da se zalaže za bolju primenu zakonodavstva u oblasti dobrobiti životinja i zaštite prirode.\nZa učešće u Liderskom trening programu se prijavio kako bi stekao znanja i veštine koje bi mu pomogle da kroz svoju struku učini našu zemlju boljim mestom za životinje.\nLazar Mitrović je master agronom i zaposlen je kao menadžer prodaje u poljoprivrednoj apoteci u Kragujevcu.\nKroz rad u apoteci, Lazar se bavi prodajom preparata za zaštitu biljaka, ali i u savetovanjem poljoprivrednika u vezi sa tehnologijom proizvodnje, zaštitomi đubrenjem biljaka.\nTokom studija bio je član naučno-nastavnog veća na Agronomskom fakultetu, kao i predsednik naučnog resora na kragujevačkom univerzitetu.\nPohađao je preduzetničku obuku u organizaciji USAID-a, a takođe je učestvovao u izradi veb aplikacije Agro-expert.\nIskustvo iz oblasti organske poljoprivrede sticao je na plantaži jabuka, gde je pratio njihov razvoj i učestvovao u praćenju i suzbijanju pojave bolesti i štetočina.\nKao učesnik Liderskog trening programa, želi da unapredi svoje prezentacione i liderske veštine, kao i da nauči kako da napiše projekat, kojim bi pomogao širenju organske poljoprivrede u svojoj lokalnoj zajednici i time doprineo očuvanju ekosistema.\nMarko Arsenijević je diplomirani ekolog, a trenutno pohađa master akademske studije Primenjene ekologije na Prirodno-matematičkom fakultetu.\nMarkova profesionalna interesovanja su usmerena ka konzervaciji slatkovodnih ekosistema, proučavanju diverziteta slatkovodnih planktonskih algi i proučavanju diverziteta makromiceta (gljiva) na teritoriji Srbije.\nMarko je takođe veoma zainteresovan za temu očuvanja genetičkog, specijskog i ekosistemskog diverziteta u poljoprivrednim predelima.\nZa učešće u Liderskom trening programu Marko se prijavio kako bi stekao nove veštine i znanja o projektnom menadžmentu, tehnikama javnog zastupanja i liderskim veštinama.\nKao dugogodišnji volonter u ekološkom udruženju “Eko fun kamp”, imao je priliku da ućestvuje u brojnim projektima vezanim za očuvanje prirode i edukaciju mladih.\nMilena Dragović je diplomirana novinarka i radi kao Programska saradnica za komunikacije u Svetskoj organizaciji za prirodu (WWF Adria).\nKao deo iskusnog tima, Milena planira i sprovodi kampanje, osmišljava sadržaje za sajt i društvene mreže, piše saopštenja i sarađuje sa medijima. Zajedno sa kolegama Milena radi na promociji tema kao što su šumarstvo, zaštićena područja, edukacija o prirodi, osnaživanje lokalnih zajednica.\nMilena je učestvovala u kreiranju i sprovođenju WWF-ove kampanje za uvođenje zabrane izlova kečige u Srbiji, koja je proglašena za najbolju neprofitnu kampanju u 2018. godini. U okviru Druge Škole digitalnog novinarstva koju sprovodi “Fondacija Slavko Ćuruvija”, Milena je za svoj tekst o obrazovanju dece migranata i izbeglica u Srbiji bila nagrađena studijskim putovanjem u Kopenhagen.\nKao polaznica Liderskog trening programa, želi da unapredi svoje znanje o sistemu zaštite prirode u Srbiji, kako da utiče na njega i efikasno podstakne javnost na aktivno učešće u ovim temama od izrazitog javnog značaja.\nMilica Kecman je zaposlena u srednjoj školi „Dr Đorđe Natošević“ u Inđiji kao nastavnica kuvarstva.\nIma desetogodišnje iskustvo u radu sa mladima od 15-18 godina, a za učešće u Liderskom trening programu se prijavila kako bi usavršila komunikacijske veštine koje su direktno vezane za njen rad.\nMilica je sa učenicima predstavljala školu u gastronomskim takmičenjima, poput Gastro-kupa Srbije i festivala gastronomije „Ukusi Vojvodine“, gde su u kategoriji „Torte“ osvojili srebrne i zlatne medalje.\nPored gastronomije, Milica je posvećena i razvoju preduzetništva kod učenika sa kojima učestvuje u takmičenjima organizacije “Dostugnuća mladih u Srbiji”.\nNa takmičenju „Poslovni izazov“, učenik kojem je bila mentor je osvojio prvo mesto na regionalnom takmičenju u Novom Sadu, zatim treće mesto na republičkom takmičenju u Beogradu i drugo mesto na takmičenju Zapadnog Balkana u Sarajevu.\nMiljana Rančić je jedna je od žena osnivačica ženske zadruge “Darovi Lužnice” i bavi se organskom poljoprivrednom proizvodnjom na svom poljoprivrednom gazdinstvu.\nMiljana je aktivna u civilnom sektoru od 2017. godine u oblasti ekonomskog osnaživanja žena kroz bavljenje organskom poljoprivrednom proizvodnjom.\nRadi u udruženju građana “Lužničke rukotvorine” na planiranju, sprovođenju i izveštavanju na projektima ekonomskog osnaživanja žena iz marginalizovanih kategorija.\nJedna je od osnivača i predsednica udruženja osoba sa invaliditetom “Kuća za nas”.\nKao polaznik Liderskog trening programa ORCA Akademije, Miljanin cilj je da unapredi znanja o pisanju projekata, liderske i prezentacijske veštine kako bi poboljšala svoj rad i doprinela očuvanju prirode u zajednici.\nOlivera Aleksić radi kao stručno lice u oblasti ribarstva i ihtiologije u firmi koja je Korisnik ribarskog područja “Ibar”.\nBavi se poslovima zaštite i održivog korišćenja ribljeg fonda, aktivno učestvuje u kreiranju politike održivog korišćenja i promociji zaštite životne sredine, kroz zaštitu ribljeg fonda.\nJedan od važnih zadataka kojima se bavi je rad na promovisanju značaja održivog korišćenja ribljeg fonda i zaštite prirodnih resursa.\nNjena želja je da kroz LTP unapredi liderske veštine, znanja o mogućnostima i načinu prikupljanja sredstava, kao i u oblasti komunikacije i povezivanja sa različitim interesnim grupama.\nS obzirom da je njena oblast interesovanja ribarstvo, odnosno zaštita ribljeg fonda i njegovo održivo korišćenje.\nSmatra da bi program treninga doprineo povezivanju, do sada stečenog znanja i iskustva sa novim veštinama i mogućnostima.\nRadivoje Stojanović je član Izvršnog odbora i zamenik predsednika Saveza pčelarskih organizacija Srbije (SPOS). Proveo je 35 godina na poslovima kriminalističke forenzike, kao rukovodilac forenzičkog tima u Upravi kriminalističke policije, Ministarstva unutrašnjih poslova Republike Srbije. Sada je penzionisan.\nRadivoje je 2015. godine pokrenuo projekat, u okviru koga je oformljen operativni tim SPOS za sprečavanje krađe pčela i predložen način postupanja pčleara u slučajevima krađe i požara na pčelinjacima. Vremenom, oformljeno je čak sedam lokalnih operativnih timova u cilju neposredne saradnje između pčelara i pripadnika MUPa i tužilaštva.\nRadivoje planira da pokrene inicijativu da “ubistvo, trovanje pčela i vandalizam na pčelinjacima“ postane novo krivično delo u Krivičnom Zakoniku Srbije. Kao polaznik Liderskog trening programa, Radivoje želi da učestvuje u stvaranju širokog fronta aktivista koji rade na izmeni propisa u oblastima zaštite flore i faune.\nRadivoje koordiniše rad „Odbora za zaštitu pčela“ i fondacije „Sačuvajmo pčele“ Saveza pčelarskih organizacija Srbije, a učestvovao je u organizovanju više protesta i tribina pod sloganom „Stop GMO“.\nSanja Marković je diplomirani profesor geografije. Aktivno je angažovana u Udruženju “Zeleni most” iz Banatskog Brestovca u Pančevu, na temama zaštite prirode i građanskog aktivizma, kao i zaštite parka prirode Ponjavica koji je važan kao jedan od 18 parkova prirode u Srbiji.\nRadila je kao savetnik u Agenciji za zaštitu životne sredine Crne Gore za oblast geografije i stručni suradnik za oblast geografije u Republičkom zavodu za zaštitu prirode Crne Gore. 14 godina se kao vođa tima i inicijator zaštite, aktivno zalagala za stavljanje pod zaštitu hidrološkog objekta estavele Gornjepoljski vir, najvećeg takve vrste na svetu.\nUčestvovala je u brojnim projektima, uključujući rad na popisu speleoloških objekata Crne Gore, učestvovanje na skupovima vezanim za devastaciju speleoloških objekata zbog neadekvatne upotrebe u turističkoj valorizaciji, reviziju statusa kategorije, režima zaštite i granica postojećih područja prirode i druge.\nKao polaznik LTP, Sanja je posebno zainteresovana da unapredi veštine javnog zastupanja, komunikacije sa medijima i javnog nastupa, kao i znanja iz oblasti prikupljanja sredstava i projektnog menadžmenta u cilju njihove u zaštiti prirode i životinja.\nSonja Pejić je zaposlena kao docentkinja na Fakultetu tehničkih nauka u Novom Sadu. Ima deset godina iskustva u radu sa studentima i stručnjak je u oblasti ritualnih studija, sociologije okruženja i sociologije tehnike. Predaje socijalnu ekologiju, sociologiju kulture, sociologiju tehnike, sociologiju umetnosti i kulture, urbanu sociologiju i kreativne industrije.\nSonja je na osnovnim i master studijama bila dobitnik stipendije Fonda za mlade talente Republike Srbije kao jedna od 1000 najboljih studenata u Srbiji. 2012. godine njen master rad je ušao u uži izbor za nagradu Dr Zoran Đinđić, za najbolji diplomski/master rad iz oblasti filozofije i sociologije.\n2013. godine bila je jedan od pobednika međunarodnog konkursa u pisanju eseja na temu „Jedni u očima drugih – pitanje identiteta u centralno-istočnoj Evropi“. Konkurs je organizovao Laslo Šurjan, potpredsednik Evropskog Parlamenta i osnivač pokreta „Charta XXI”.\nKao polaznik LTP programa, njena želja je da stekne znanja o projektnom menadžmentu, prikupljanju novčanih sredstava i razvije liderske veštine u cilju lakšeg i efikasnijeg pomaganja životinjama i okruženju u njenom budućem radu.\nTamara Lazarević je pomoćna sekretarica u školi jezika Swanbell.\nNa obuci je za usavršavanje metode rada za predavanje engleskog jezika deci.\nBavi se fotografisanjem i uči kineski jezik.\nVeoma je zainteresovana za očuvanje životne sredine, a posebno za temu “manje-otpadaka” (low-waste) i “nula otpadaka” (zero-waste).\nZa učešće u Liderskom trening programu se prijavila kako bi stekla nova iskustva i znanja, poboljšala javni nastup i stekla veštine pisanja projekata, a takođe i kako ih efikasno sprovesti.\nTamara često učestvuje na on-line panelima, vebinarima i radionicama vezanim za zaštitu životne sredine.\nTeodora Marković je turistički tehničar, susosnivač Udruženja “Zeleni most” iz Banatskog Brestovca u Pančevu u kome je aktivna kao menadžer udruženja.\nIma dugogodišnje iskustvo kao aktivista i volonter. Učestvovala je u akcijama vezanim za zaustavljanje moguće izgradnje skladišta opasnog otpada u okviru Rafinerije nafte Pančevo, prikupljanje dokaza i podnošenje krivične prijave za nedozvoljene radove u okviru Parka prirode “Ponjavica”, prikupljanju informacija od javnog značaja, kao i zalaganja da se mladi uključe u teme ekologije.\nPosebno je ponosna na svoj rad na sakupljanju i razvrstavanju primeraka flore i makromiceta za crnogorski herbarijum. Radi na promociji života na selu kao opcije za mlade, odnosno razvoju ruralne sredine, kao bitnog segmenta opštine Pančevo. Stalno je angažovana na polju zaštite životinja, posebno divljih vrsta, kao i napuštenih životinja.\nKao polaznik Liderskog trening programa Teodora želi da unapredi svoje veštine projektnog menadžmenta i prikupljanja sredstava, komunikacije i prezentacije, kao i znanje o procesu izrade i donošenja propisa, odnosno uloge i nadležnosti institucija.\nU toku je konkurs za upis TREĆE GENERACIJE polaznika Liderskog trening programa u okviru ORCA Akademije 2020/21. Tekst konkursa možete pogledati ovde.


RTS :: Jesenji festival zdravlja 4. i 5. oktobra u Domu Vojske Srbije\nZdravlje Jesenji festival zdravlja 4. i 5. oktobra u Domu Vojske Srbije\nsreda, 03. okt 2018, 16:54 -> 17:25\nJesenji festival zdravlja 4. i 5. oktobra u Domu Vojske Srbije\nPod sloganom „Misli ranije, biraj zdravije“, od 10 do 20 sati u četvrtak i petak, održava se 18. Jesenji Rosa festival zdravlja, u Domu Vojske Srbije. Posetioci će moći da obave zdravstvene preglede, čuju predavanja, vežbaju, probaju proizvode i učestvuju u panel-diskusijama.\nFestival će u četvrtak u 11 sati otvoriti ministarka zadužena za deomografiju i populacionu politiku Slavica Đukić Dejanović, a manifestacija će biti posvećena važnosti hidracije, prevenciji, zdravoj i pravilnoj ishrani.\nNa festivalu će učestvovati domovi zdravlja, državne i privatne ordinacije, bolnice i apoteke, farmaceutske kuće, fitnes i banjski centri, udruženja pacijenata.\nPosetioci će imati priliku da se posavetuju sa najeminentnijim stručnjacima, da provere pritisak, šećer u krvi, vid, visinu i težinu, stanje minerala i vitamina u organizmu, urade test rizika od dijabetesa, demencije, depresije i anksioznosti, kao i da dobiju savet o ishrani od nutricionista.\nU okviru Dečijeg kutka i Bolnice za medvediće deca mogu da donesu omiljene igračke na „preglede“ i da razgovaraju sa medicinarima i studentima i tako razbiju strah od „belih mantila“.\nGeneralni sponzor manifestacije je „Rosa“, a pokrovitelji manifestacije su Ministarstvo zdravlja, Sekretarijat za zdravstvo Grada Beograda, Farmaceutska komora Srbije, Lekarska komora Srbije, Agencija za lekove i medicinska sredstva Srbije, Republički fond za zdravstveno osiguranje, Privredna komora Srbije, Olimpijski komitet Srbije, Sportski savez Srbije, Crveni krst Srbije i Vojnomedicinska akademija.


Car koji je bacio bitkoine u vrednosti većoj od 300 miliona funti zove NASU upomoć\nČovek koji je navodno izgubio bitkoine u vrednosti od 340 miliona funti nakon što je bacio svoj hard, regrutovao je ljude koji rade u Nasi da mu pomognu tokom potrage...\nTridesetšestogodišnji Džejms Hovels, u strahu je da bi njegovo brutalno veliko bogatstvo završilo ispod hrpe smeća nakon što je greškom bacio ovaj deo svog računara na deponuju u Njuportu davne 2013. godine. Ranije ove godine njemu je odbijen zahtev za potragom od strane gradonačelnika, uprkos tome što je ponudio četvrtinu od svega što uspe da spasi.\nGrešni kompjuterski inžinjer ponudio je gradskim zvaničnicima više od 55 miliona funti kako bi kopao po slojevima smeća i pokušao da pronađe svoje greškom izgubljeno bogatstvo skriveno unutar harda. Kako je sam izjavio: „Imao sam dva identična harda i bacio sam pogrešan. Znam da nisam jedini koji je u nekom delu svog života slučajno bacio pogrešnu stvar, ali ovakvi potezi uglavnom ne koštaju ljude cifara većih od trista miliona funti. Moram da se smejem, jer jednostavno ne znam šta drugo da radim.“\nU ogromnoj želji da nastavi svoju potragu, ovaj čovek se obratio svim dostupnim data ekspertima, ekolozima i inženjrima širom sveta. On sada traži pomoć od kompanije Ontrack, koja sarađuje sa agencijom NASA. Ovaj brend poznat je po tome što je uspeo da spasi podatke iz Columbia šatla nakon katastrofe koja se dogodila 2003. godine, uprkos tome što je pronađen u jednom isušenom jezeru šest meseci kasnije.\nKompanija iz Mineapolisa uspela je da spasi 99% podataka sa ovog diska, dok sada veruje da može spasiti oko 80 do 90% podataka sa njegovog harda ukoliko ga uspešno pronađe. Kako je Džejms izjavio The Sun publikaciji: „Moram sastaviti čitav konzorcijum eskperta u ovom polju kako bih opovrgao sve tvrdnje gradonačelnika, koji je izneo svoje zabrinutosti vezane za jedan takav projekat. Razgovarao sam sa ekspertima za izvlačenje podataka koji su radili sa NASA agencijom nakon Columbia svemirske katastrofe. Oni su tada bili u mogućnosti da spasu gotovo sve podatke iz raznesenog šatla i verujem da će ovaj moj hard biti sitan problem za njih.“\n„Trenutna vrednost bitkoina koji sam tada posedovao iznosi oko 342 miliona funti, ali pre nedelju dana on je vredeo 420 miliona. Ovo je mnogo bitkoina koji su zarobljeni u zemlji i ne sumnjam da će oni sledeće godine vredeti bar 500, 600 ili možda čak 700 miliona funti. Može se dogoditi da ovaj hard disk vredi i milijardu dolara, dok će svako nepostupanje predstaviti nesposobnost gradske uprave. Ovo nije problem koji će sam od sebe nestati.“\n„Gradonačelnik tvrdi kako je zabrinut vezano za to ko će snositi troškove ovog velikog projekta ukoliko podatke sa ovog harda nije moguće spasiti, ali sve to bi predstavljalo deo potpisanog ugovora. Zahtevam samo tri meseca kako bismo razvili studiju izvodljivosti kako bismo mogli da sednemo i razvijemo planove i izašli sa rešenjima koja će odgovoriti na njihove zabrinutosti, a mi im svakako možemo odgovoriti, samo što mi to ne dozvoljavaju.“ Posle odbijanja njegovog zahteva za izdavanje dozvole za kopanje na gradskoj deponiji sredinom ove godine, ovaj čovek je izjavio: „Ćup sa zlatom nalazi se za nekoga na kraju duge, a njen kraj se nalazi na deponiji“.


PACOLI PODRŽAO IVANIĆA: Razuman političar kakav treba BiH i RS! – Zvornik Danas\nNaslovna/naslovna/PACOLI PODRŽAO IVANIĆA: Razuman političar kakav treba BiH i RS!\nPACOLI PODRŽAO IVANIĆA: Razuman političar kakav treba BiH i RS!\nBoris Golubović Send an email 8. septembra 2018\nPRIŠTINA – Ministar inostranih poslova privremenih institucija u Prištini Bedžet Pacoli rekao je da je „Mladen Ivanić razuman političar kakav treba BiH i Republici Srpskoj“ za razliku od, kako je naveo, velikog srpskog nacionaliste Milorada Dodika, prenosi portal „Infosrpska“.\nIsti izvor navodi da je kosovski portal „Lirine tone“ prenio juče ovu Pacolijevu izjavu datu u neformalnom razgovoru sa svojim saradnicima.\n„Pacoli je rekao da će i lično uputiti podršku Ivaniću, preko svog prijatelja Igora Crnatka, te da mu želi puno sreće na predstojećim izborima i obećava da će nakon njegove pobjede doći lično u Banjaluku da mu čestita, jer će Dodik biti prošlost“, prenosi portal „Infosrpska“.\nOvaj portal podsjeća da je „Pacoli nedavno otkazao dolazak u Banjaluku, gdje je, na poziv ministra inostranih poslova BiH Igora Crnatka, trebalo da prisusutvuje neformalnom sastanku šefova diplomatije zemalja članica Procesa za saradnju u jugoistočnoj Evropi“.\n„Dolazak je otkazao nakon što je predsjednik Republike Srpske Milorad Dodik bio decidan ‘da ministar te lažne države nije dobro došao u Republiku Srpsku, jer Republika Srpska nije dala saglasnot BiH da prizna samoproglašeno Kosovo“, navodi se u tekstu koji je objavio portal „Infosrpska“.\nbedzet pacoli bih kosovo milorad dodik mladen ivanić rs\nGradska uprava i „Naša radost“ realizuju pripremna odjeljenja po mjesnim zajednicama\n15. februara 2016\nHumanitarni broj za pomoć invalidama iz Zvornika\nProdaja goriva pala za trećinu!\nBošnjaci nastavljaju opstrukciju i bojkot u Srebrenici\n29. marta 2021


EU podržava modernizaciju poljoprivrede – AGRO VESTI by agronews.rs\nHome Teme Agrarna politika EU podržava modernizaciju poljoprivrede\nŠef misije EU u Srbiji Vensan Dežer je na svečanosti povodom završetka projekta namenjenog korišćenju pretpristupnih fondova za ruralni razvoj, vrednog četiri i po miliobna evra, rekao da EU podržava modernizaciju srpske poljoprivrede.\nTvining projekat koji se sprovodi u saradnji sa institucijama Mađarske, Austrije i Bavarske imao je za cilj jačanja kapaciteta Srbije u vidu formiranja potrebnih agencija i tela za prihvatanje EU fondova namenjenih ruralnom razvoju.\nPoljoprivreda je važna za Srbiju jer poljoprivredni proizvodi čine 25 odsto ukupnog izvoza a više od polovine stanovništva živi u ruralnim područjima. Zbog toga u Srbiji mora da se osigura kvalitet i bezbednost hrane a konkurentnost poljoprivrednika poveća, rekao je Dežer.\nSrbija ulaže velike napore da se pridruži sprovođenju zajednike poljoprivredne politike EU, rekao je ministar poljoprivrede, vodoprivrede i šumarstva Goran Knežević.\nKnežević je rekao očekuje da će EU i zemlje partneri nastaviti da pružaju podršku naporima Srbije da unapredi poljoprivredu.\nTags: evropska unijagoran kneževićministarstvo poljoprivredesrbijavensan dežerzajednička poljoprivredna politika


Francuska kaznila Gugl sa 150.000 evra\nFrancuska je kaznila Gugl sa 150.000 evra zbog kršenja pravila o zaštiti privatnosti podataka, saopštilo je u sredu nacionalno regulatorno telo za digitalnu privatnost.\nPrema navodima CNIL agencije, nova Guglova politika privatnosti, koja se primenjuje na sve njegove servise od mejlova do kalendara, nije dovoljno precizna u objašnjavanju kako i zašto prikuplja podatke od korisnika i ne definiše koliko će dugo čuvati te podatke. Ovo su samo neki od problema na koje je ukazao CNIL.\nRegulatorna tela Evropske unije takođe su saopštila da nova politika zaštite privatnosti korisnika Gugla nije u skladu sa evropskim pravilima. Gugl, pak, tvrdi da je njegova nova politika jednostavnija od stare i da je u skladu sa evropskim pravom.\nPošto kompanija nije promenila novu politiku, kako je od nje zatraženo, CNIL je odlučio da je kazni sa 150.000 evra. CNIL je takođe zatražio da Gugl na svojoj francuskoj stranici Google.fr istakne saopštenje o kažnjavanju.


Prednosti i mane "baka-servisa" | Mondo\n> Magazin > Porodica Prednosti i mane "baka-servisa" 6 komentara 14. septembar 2012. 12:00 >\nPodeljena su mišljenja oko toga da li dete dati u jaslice kada navrši godinu dana. Većina roditelja koji imaju izlaz u vidu baka-servisa pre će se odlučiti da dete do treće godine ostane u porodičnom okruženju. Guliver/Getty images Bake i deke mogu da razmaze decu, to je istina, ali njihova pomoć u čuvanju mališana do treće godine je dragocena. Ta deca rastu u porodičnom okruženju što pozitivno utiče na njihovo samopouzdanje i stabilnost, kažu psiholozi. S druge strane, mališani koji odrastaju bez baka-servisa samostalniji su i ranije nauče da se izbore za sebe.\nMarina Kostić, direktorka Predškolske ustanove "Palilula", radila je kao vaspitač 25 godina i njeno radno, ali i roditeljsko iskustvo, pokazuje da dete već sa godinu dana treba da se uključi u društveni sistem vaspitanja. "Ta deca se mnogo ranije osamostaljuju, stiču higijenske navike, bolje se emocionalno i intelektualno razvijaju. Kasnije uključivanje u kolektiv jedino je opravdano zbog zdravstvenih razloga, u slučaju kada dete ima slabiji imunitet i bolešljivo je", kaže Kostićeva za "Blic".


19. mart 2019. Predsednica Narodne skupštine Maja Gojković na XVI konferenciji predsednika parlamenata Jadransko-jonske inicijative\nGojković je ukazala da Srbija doživljava pravi turistički bum poslednjih nekoliko godina i da zauzima drugo mesto u Evropi po stopi rasta broja turista, kao i da turizam postaje sve važnija privredna grana sa velikim uticajem na ekonomiju čitave zemlje, kako zbog rasta domaćeg turizma, tako i zbog sve većeg dolaska stranih turista.\n„Posebno je važno da zajedno sagledamo i iskoristimo potencijale kulturne i arheološke baštine, a potrebno je i da se fokusiramo na razvoj turizma na rekama i seoski turizam, koji privlači sve više turista. Regionalna saradnja u ovim oblastima otvara nam prohodniji put i ka korišćenju sredstava iz fondova EU, kao i uspešnije promovisanje na međunarodnim turističkim sajmovima i tržištima“, rekla je Gojković.\nPredsednica Skupštine Srbije je ukazala da su turizam i kultura veoma isprepleteni i da su dobar primer povezanosti kulturnog nasleđa i turizma, kao i regionalne saradnje postojeće kulturne rute kao što su Put rimskih imperatora i Dunavski put vina.\nPredsednica Skupštine je navela da je važno da se podstakne na dalje intenziviranje saradnje u oblasti savremenog stvaralaštva, kreativnih industrija, filmske industrije i podsetila na primer svetski poznatog glumca Džonija Depa, koji je posle Srbije snimao i u Crnoj Gori.\nGojković je napomenula da bi trebalo da se razmotre i mogućnosti donošenja dodatnih olakšica za mobilnost i rad filmskih poslenika u regionu Jadransko-jonske inicijative i dodala da digitalne i kreativne industrije pružaju izuzetne mogućnosti za ekonomski razvoj i zapošljavanje i povezuju naš region sa celim svetom.\nGojković je navela da će nacionalni fokus tokom predstojećeg predsedavanja Republike Srbije od 1. juna Jadransko-jonskoj inicijativi upravo biti usmeren na turizam i kulturu kao grane koje posebno mogu da utiču na veću povezanost regiona i saradnju za dobrobit svih naših građana.


SVEDOCI KAŽU DA JE BEOGRAD SLAO VOJSKU U SARAJEVO | Institute for War and Peace Reporting\nSVEDOCI KAŽU DA JE BEOGRAD SLAO VOJSKU U SARAJEVO\nOn tvrdi da je u bosansku prestonicu stigla i specijalna jedinica koja je prevozila tela ubijenih jugoslovenskih vojnika.\nBivši visoki oficir Vojske Jugoslavije (VJ) posvedočio je ove sedmice da su naređenja koja su mu tokom bosanskog rata stizala u Sarajevo mogla poticati samo od okrivljenog – bivšeg komandanta jugoslovenske vojske, Momčila Perišića.\nReč je o generalu Borivoju Tešiću, koji je pred Haškim tribunalom posvedočio da je njegova jedinica u decembru 1993. godine – po naređenju koje im je uputio starešina, Miodrag Panić, bila poslata u jedno sarajevsko predgrađe.\nNakon što se naglas zapitala da li je Panić bio ovlašćen da šalje pripadnike VJ-a u nezavisnu Bosnu, tužiteljka En Saterlend (Ann Sutherland) je od Tešića zatražila da kaže ko je zaista izdao to naređenje.\n„Pretpostavljam da je ono stiglo iz generalštaba“, odgovorio je Tešić.\n„A ko je među oficirima bio najviši po činu?“, upitao je Saterlend.\n„Načelnik generalštaba je bio general Perišić“, kazao je svedok.\nTešić je u svom svedočenju potvrdio navode tužilaštva, po kojima je VJ – koju je predvodio Perišić – delovala i u Sarajevu, i to za vreme opsade tog grada koja je trajala 44 meseca.\nTužioci kažu da je okrivljeni – u vreme neprekidnog granatiranja i snajperskih napada u kojima je stradalo više hiljada civila – srpskim snagama tajno slao oficire, oružje, gorivo i logističku podršku.\nPerišić je na čelu VJ bio u periodu od 1993. do 1998., a tereti se po 13 tačaka za zločine protiv čovečnosti i kršenje zakona ratovanja, uključujući pomaganje i podsticanje ubijanja i nehumanih napada na civile tokom opsade Sarajeva (1993-1995.), te granatiranja Zagreba i masakra u Srebrenici (1995.).\nU optužnici se navodi da je Perišić delovao u tajnosti, jer je angažovanje VJ-a u sukobima u Bosni i Hrvatskoj predstavljalo kršenje rezolucija Saveta bezbednosti Ujedinjenih nacija, kao i zato što je „ta vrsta pomoći bila korišćena pri činjenju zločina“ nad civilima.\nOkrivljeni se tereti i za osnivanje posebnih personalnih centara „radi prikrivanja snabdevanja i isplate“ oficira VJ-a stacioniranih u Bosni i Hrvatskoj.\nTešić je potkraj 1993. – u vreme dok je Sarajevo bilo pod opsadom bosanskih Srba – bio operativni oficir specijalne jedinice Gardijske brigade VJ-a\nOn je Haškom tribunalu ispričao kako je svrha misije koja je 30. decembra 1993. upućena u sarajevsko predgrađe Vogošću bila ta da se „pomogne izvlačenje 72. specijalne brigade“ VJ-a sa tog područja, kao i da se tela osmorice poginulih vojnika vrate u Beograd.\nTužilac je Tešića upitao za „ratni dnevnik“ koji je Gardijska brigada vodila, kao i za eventualne kontakte koje je tokom akcije u Vogošći ta jedinica imala sa štabom VJ-a.\n„Svakodnevno smo slali izveštaje [Beogradu] – u jutarnjim i u večernjim satima“, kazao je Tešić.\nDodao je da je sama jedinica bila „zadužena“ da „iz minuta u minut“ sve operacije beleži u ratni dnevnik, te da je on lično bio nadležan za dokumentaciju.\n„Je li važilo pravilo da se ti podaci prosleđuju na višu instancu u lancu komandovanja?“, upitala je Saterlendova.\n„Pretpostavljam da jeste“, kazao je Tešić, koji je prilikom ispitivanja delovao staloženo i ozbiljno.\nTokom svedočenja, on je potvrdio i da su u njegovoj jedinici u vreme akcije u Vogošći postojali snajperi, a rekao je i da ih je jedinica verovatno koristila.\nSaterlendovu je zanimalo da li je uobičajeno da u kratkotrajnoj misiji sudeluje 120 ljudi sa velikom količinom teškog naoružanja i opreme.\n„Zatekli smo [tenkove] tamo [u Vogošći]“, odgovorio je Tešić. „Ostatak naoružanja je vojska normalo imala u svom posedu.“\nTakođe je rekao da su svi vojnici VJ-a tokom misije nosili vlastite uniforme, napominjući kako nikada nije čuo da je ikome bilo naređeno drugačije.\n„Da li vam je bilo naređeno da uklonite znamenja VJ-a?“, pitala je Saterlendova.\n„Ne znam“, odgovorio je Tešić. „Ne sećam se da sam nosio ikakva znamenja.“\nGotovo svi odgovori svedoka – kako tužilaštvu, tako i odbrani – dati su na tajnom zasedanju, s obzirom na poverljivi karakter različitih dokumenata o kojima se raspravljalo.


Poginuo pešak, četvoro povređeno u saobraćaju u Beogradu\n► Poginuo pešak, četvoro povređeno u saobraćaju u Beogradu\nJedna osoba je poginula, a četiri su povređen u saobraćajnim nezgodama koje su se protekle noći dogodile na ulicama Beograda, rečeno je jutros u Hitnoj pomoći.\nPortparolka te službe Nada Macura kazala je agenciji Beta da je žena (60) pešak poginula, dok je muškarac (70) takođe pešak zadobio višestruke povrede u saobraćajnoj nezgodi sinoć oko 19 časova na izlazu iz Umke ka Obrenovcu.\nŽena (64) zadobila je ortopedske povrede u saobraćajnoj nezgodi oko 21.00 u Ulici Mihaila Todorovića zbog čega je prevezena u Institut za ortopediju na Banjici, navela je ona.\nDodala je da je mladić lakše povređen u saobraćajnoj nezgodi nešto pre 19.30 u Bulevaru oslobođenja, dok je muškarac (44) zbrinut na licu mesta nakon saobraćajne nezgode u krugu Beogradskog sajma.\nEkipa Hitne pomoći tokom noći intervenisala je 104 puta, od čega su 23 intervencije bile na javnom mestu, a pomoć lekara najviše su tražili hipertoničari i astmatičari.


Kolumne: Imovinske karte\nNema ovde kraja beskonačnom ponavljanju otužnih farsi. Pa je tako - kako demokratski red i nalaže - pre neki dan srpskom narodu i senatu podastrta imovinska karta prezidencijalnih kandidata iz koje smo doznali da su pretendenti na predsedavanje Srbiji ako ne baš sirci tužni bez iđe ičega, a ono ljudi vrlo skromnih primanja.\nAko je verovati imovinskoj karti - a nije - kao najimućniji među njima pokazao se Vojo Šešelj, koji sa poslaničkom platom i penzijom (za šta?) ima mesečna primanja od sto četrdeset sedam hiljada dinara - što je otprilike suma koju mesečno inkasira baba-sera u malo boljoj minhenskoj birtiji - a kao najsiromašniji - maltene kao socijalni slučaj - pozicionirao se Beli Preletačević sa odborničkom platom od tri hiljade RSD.\nVećina ih - saglasno imovinskoj karti - životari u stanovima i kućama koje su stekli tako što su im roditelji bajagi nešto prodali, pa im poklonili pare da se skuće, ili tako što su podigli kredite od više stotina hiljada evra - ko li im ih odobri - a oni koji imaju vozačke dozvole, voze desetak i više godina stare automobile niže srednje klase.\nSve u svemu kao da ih je, božemeprosti, pravio onaj devetnaestovekovni radikalski prota koji se ovekovečio izjavom da mi Srbi nismo gramzivo Izrailjevo pleme i da nama pare naprosto ne trebaju. Pare, međutim, stanovi, kuće, limuzine, avioni i kamioni i nisu tema naše današnje kolumne, naša tema je pseudomitologija siromaštva koja još uvek uvek ima odlično prođu, uprkos tome što smo se za poslednjih trideset godina nagledali ha-ha dilbera koji su za nekoliko godina bavljenja politikom od golaća postali bogataši, a ipak uspeli da - bar za potrebe imovinske karte - ostanu puki siromasi.\nSve je to deo ovdašnjeg sistema iluzija, igra zasenjivanja prostote - u koju ni najveći zanesenjaci i prostaci odavno ne veruju, ali na koju redovno nasedaju. Ta bedna i otrcana igra ima i svoju potuljenu stranu jer, pazite, ako mesečna primanja predsednika, premijera i ministara jedva da premašaju protivvrednost sume od hiljadu evra, to je jasna poruka sirotinji raji da treba da bude zadovoljna ako namakne dvestotinak.\nIz svega gorerečenog proizilazi da je društvo u kome je siromaštvo - bilo ono stvarno ili fiktivno - vrlina osuđeno na večito siromaštvo i da su predizborna obećanja o prosperitetu koji nas čeka tu, iza ćoška, samo li budemo glasali za nekog od političkih siromaha, najobičnije mlaćenje prazne slame. Budite sigurni da niko na ovdašnjoj političkoj sceni neće prstom mrdnuti da promeni stanje stvari, jer kada bi se to stanje promenilo nabolje, devedeset devet odsto političara ne bi imalo drugog izbora nego da budu baba-sere. I to ne u Minhenu nego u lokalima Ugostiteljskog preduzeća "Varoš kapija".


Interes Crne Gore i njenih građana prioritet | MINA\nNaslovnica Crna Gora Interes Crne Gore i njenih građana prioritet\nPodgorica, (MINA) – Interes Crne Gore i njenih građana prioritet je koji nema alternativu, poručio je predsjednik Skupštine Aleksa Bečić, navodeći da bez zajedničkog rada vlasti i opozicije ne može biti djelotvornih reformi i izgradnje uspješnog društva.\nBečić je primio danas u nastupnu posjetu britansku ambasadorku Karen Medoks, navodeći da je zadovoljan što je susret sa predstavnicom Ujedinjenog Kraljevstva, zemlje sa kojom crnogorski parlament ima odličnu saradnju, jedan od njegovih prvih zvaničnih sastanaka.\nOn je, kako je saopšteno iz Skupštine, istakao da je sveobuhvatna podrška Crnoj Gori, čak i u izazovnim vremenima usljed pandemije koronavirusa, dokaz da Ujedinjeno Kraljevstvo nije zaboravilo svog starog saveznika.\n„Sporazum koji su potpisali konstituenti nove vlasti jasno ukazuje da će se nastaviti sa jačanjem dosadašnjeg vanjskopolitičkog puta, afirmisanjem građanskog karaktera Crne Gore, da neće biti revanšizma, ali da će se poštovati vladavina prava”, naveo je Bečić.\nOn je poručio da nijedan pojedinac neće biti iznad zakona i time će se poslati poruka da je crnogorsko društvo zrelo demokratsko društvo.\nOn je, govoreći o prioritetima novog saziva Skupštine, istakao da će raditi na jačanju zakonodavne, nadzorne i kontrolne uloge, čime će parlament postati istinski i odgovoran partner Vladi.\nBečić je naglasio da će nastojati da povrate dostojanstvo tom domu.\n„A netoleranciju koja je postojala prethodnih godina zamijeniti poštovanjem i otvorenim razgovorom, trudeći se da opozicija ima mjesto koje zaslužuje“, naveo je Bečić.\nPrema njegovim riječima, bez zajedničkog rada vlasti i opozicije ne može biti djelotvornih reformi i izgradnje uspješnog društva.\n„Potrebno je da se svi zajedno izdignemo iznad ličnih i partijskih interesa, jer interes Crne Gore i njenih građana mora biti svima nama prioritet koji nema alternativu“, naglasio je Bečić.\nOn je kazao je da će unaprijediti usaglašenost domaćeg zakonodavstva sa evropskim, naročito u oblastima pravosuđa i izbornog zakonodavstva, kako izborni proces ne bi nikada više bio tačka sporenja.\nBečić je zahvalio na dugogodišnjoj podršci Britanske ambasade institucionalnom jačanju Skupštine, naročito kroz saradnju sa Vestminsterskom fondacijom za demokratiju.\nOn je kazao da je uvjeren da će Parlamentarna budžetska kancelarija ubrzo zaživjeti u punom kapacitetu i na taj način ojačati kontrolnu ulogu Parlamenta.\nMedoks je čestitala Bečiću na izboru za tako važnu funkciju, jer se, kako je navela, parlament u svakom uspješnom društvu smatra srcem demokratije.\n„Smatramo da Skupština igra ključnu ulogu u djelotvornosti funkcionalne demokratije, a Vaš doprinos je od izuzetnog značaja. Raduje nas činjenica da dijelimo zajedničke ciljeve u oblastima saradnje u odbrani, borbi protiv korupcije i organizovanog kriminala, kao i produbljivanju parlamentarne saradnje“, kazala je Medoks.\nOna je rekla da su britanska Vlada i parlament, koji imaju puno eksperata iz raznih oblasti, voljni da pomognu u ispunjavanju zacrtanih ciljeva.\nSagovornici su razgovarali o značaju unapređenja ekonomske saradnje, za šta, kako se navodi, postoji dosta potencijala.\nMedoks je naglasila da će voljnost Bečića da se stvori bolji poslovni ambijent i ojača borba protiv korupcije i kriminala, poslužiti kao podsticaj za strane investitore da više ulažu u Crnu Goru.


Najava - BESPLATNO SAVJETOVANJE - Sistem internih finansijskih konrola u javnom sektoru RS\nSavjetovanje će biti održano 14. maja (utorak) 2019. godine na Pravnom fakultetu Univerziteta u Banjaluci.\nSavjetovanje se organizuje u cilju upoznavanja učesnika sa odredbama Zakona o sistemu internih finansijskih kontrola u javnom sektoru Republike Srpske ("Sl. glasnik RS", br. 91/2016), čija primjena obavezuje sve javne institucije u Republici Srpskoj u cilju unapređenja poslovanja i uspješnijeg finansijskog upravljanja, pravilnog, ekonomičnog, efikasnog i efektivnog korišćenja budžetskih i drugih sredstava.\nNa savjetovanju će biti razmotrene sve najznačajnije aktuelne teme uz njihovo prilagođavanje učesnicima kroz najčešće primjere iz prakse.\nFinansijsko upravljanje i kontrola (upoznavanje sa Zakonom o sistemu internih finansijskih kontrola u javnom sektoru Republike Srpske i pratećim podzakonskim aktima) - prezentacija primjera iz prakse\nPriprema izjave o viziji, misiji i strateškim ciljevima; priprema plana aktivnosti na uspostavljanju sistema finansijskog upravljanja i kontrola u javnoj instituciji i prolazak kroz upitnik o samoprocjeni - radionica\nPripremanje mape poslovnih procesa - radionica\nZnačaj i uloga interne revizije u javnom sektoru\nDragoljub Nakić, Ministarstvo finansija Republike Srpske, rukovodilac Centralne jedinice za harmonizaciju finansijskog upravljanja i kontrole i interne revizije\ndoc. dr Vesna Novaković, Ministarstvo prosvjete Republike Srpske, koordinator za uspostavljanje sistema finansijskog upravljanja i kontrola\nprof. dr Ostoja Travar, Panevropski univerzitet "Apeiron" Banja Luka\nSvi učesnici savjetovanja dobijaju sertifikat o stručnom usavršavanju.\nSavjetovanje je namijenjeno rukovodiocima organa - direktorima, šefovima finansijskih službi, poreskim savjetnicima i drugim zaposlenima u ministarstvima, upravnim organizacijama, fondovima, gradovima i opštinama, institucijama obrazovanja i kulture, zdravstvenim ustanovama, ustanovama pravosuđa i javnim preduzećima, kao i široj stručnoj javnosti.\nDetaljne informacije o Savjetovanju (teme, prijavu i ostale korisne informacije) preuzmite na stranici Savjetovanja "Sistem internih finansijskih kontrola u javnom sektoru Republike Srpske".


Savet EU odlučuje o otvaranju poglavlja - Progovori o pregovorima\nSavet EU odlučuje o otvaranju poglavlja\nPregovori o pristupanju EU vode se na osnovu pregovaračkih pozicija EU i države kandidata, koje se pripremaju za svako pregovaračko poglavlje na osnovu rezultata procesa skrininga. Savet EU donosi odluku o otvaranju pregovora u određenom poglavlju nakon što je prethodno utvrđeno da su ostvareni svi preduslovi za otvaranje pregovora. Otvaranje pregovora o poglavlju za koje su bila utvrđena merila za otvaranje pregovora može započeti tek nakon odluke Saveta da je država kandidat ispunila ta merila.\nSavet će, ukoliko oceni da je država kandidat spremna za otvaranje određenog poglavlja, pozvati državu kandidata da dostavi pregovaračku poziciju (eng. Negotiation Position of the Candidate Country) za određeno poglavlje. U pregovaračkoj poziciji za pojedino poglavlja država kandidat predstavlja dostignuti nivo usaglašenosti sa pravnim tekovinama EU, program preostalog usaglašavanja, te pregled postojećih i budućih administrativnih kapaciteta za implementaciju.\nOtvaranje pregovora o poglavlju za koje su bila utvrđena merila za otvaranje pregovora, može započeti tek nakon odluke Saveta da je država kandidat ispunila ta merila. Izveštaj o proceni ispunjenosti merila za otvaranje pregovora (eng. Opening Benchmark Assessment Report) predstavlja pregled mera koje država kandidat namerava da sprovede kako bi prevazišla nedostatke u izveštajima o skriningu. Kada je EK zadovoljna kvalitetom akcionih planova i kada država kandidat ispuni merila koja su utvrđena, EK priprema izveštaj o proceni ispunjenosti merila za otvaranje pregovora, koji će predstaviti odgovarajućim telima Saveta EU. Na osnovu prezentovanih činjenica i ocene Evropske komisije, Savet EU usvaja zaključke i poziva državu kandidata da dostavi svoju pregovaračku poziciju za dato poglavlje prava EU.


Neverovatan skok na WTA listi za finalistkinje US opena! – CG Vijesti\nNeverovatan skok na WTA listi za finalistkinje US opena!\nDo pre neki dan mislili smo da njihovo vreme tek dolazi, ali ono je, očigledno, već došlo.\nAko je 18-godišnji španski teniser Karlos Alkaraz zadivio teniski svet plasmanom u četvrtfinale US opena, šta tek reći za dve mlade dame – Emu Radukanu i Lejlu Fernandez koje će se boriti za titulu na ovom turniru?\nPosebno impresionira ono što je 18-godišnja Radukanu uradila u ove dve nedelje. Ona je kroz kvalifikacije stigla u glavni žreb, a onda redom rušila sve prepreke, bez truunke neizvesnosti! Računajući i tri kola kvalifikacija, Ema Radukanu je dobila devet uzastopnih mečeva u Njujorku, SVE bez izgubljenog seta!\nPisali smo danas i koje je rekorde već oborila, a imajući sve to u vidu, možda je sada čak i favoritkinja u finalu, iako će je tamo čekati godinu dana starija rivalka koja je i znatno bolje plasirana došla na ovaj turnir.\nLejla Fernandes je do finala izgubila ukupno četiri seta, reklo bi se da je potrošila više energije, ali je uspela da eliminiše i Naomi Osaku, i Anželik Kerber…\nU svakom slučaju, čeka nas spektakularno finale, a bez obzira na njegov ishod, i Ema i Lejla su već ostvarile ogroman skok na WTA listi.\nEma Radukanu je u Njujork stigla kao 150. teniserka sveta, a plasmanom u finale napravila je skok od čak 118 mesta i ako izgubi u borbi za titulu, u ponedeljak će biti na 32. poziciji na WTA listi. U slučaju trijumfa, biće nadomak plasmana u Top 20!\nLejla Fernandes je turnir započela sa mnogo bolje startne pozicije, bila je na 73. poziciji, a plasman u finale doneo joj je skok na 27. poziciju. Ukoliko ona osvoji pehar na US openu, popeće se na 18. mesto.\nNa današnji dan: Ritern koji je „uništio“ RF i promenio sve


Gradiće se aerodromi kod Novog Sada i Dobanovaca, pruga velika prednost - Prostorni plan Srbije od 2021. do 2035. godine\nNovi aerodrom na lokaciji koja se nalazi na oko 15 kilometara jugoistočno od najvećeg grada Vojvodine\nPrema Prostornom planu Srbije od 2021. do 2035. godine, koju je objavilo Ministarstvo građevinarstva, saobraćaja i infrastrukture, naša zemlja dobiće dva nova međunarodna aerodroma - jedan kod Dobanovaca, a drugi kod Novog Sada, piše portal eKapija.\nKada je reč o Novom Sadu, gradnja je planirana na lokaciji koja se nalazi na oko 15 kilometara jugoistočno od najvećeg grada Vojvodine, u neposrednoj blizini autoputa A1, na potezu Kovilj - Šajkaš - Budisava, sa obuhvatom od oko 300 hektara i kodnom oznakom aerodroma 4E.\nNeposredna blizina pruge predstavlja perspektivu za razvoj robnog, multimodalnog transporta, navedeno je u dokumentaciji.\nNacrt Prostornog plana Srbije od 2021. do 2035. godine na javnom uvidu je do 5. maja.\nizvor: ekapija.com, 021.rs, agencije, foto: Tanathip Rattanatum, Pexels\naerodrom brza pruga čenej investicije Novi Sad srbija vojvodina zanimljivosti


22.04.2019 / 13:51 Zanimljivosti - Kineski tehnološki div\nKineski tehnološki div Huawei saopćio je u ponedjeljak da je zabilježio rast prodaje u zadnjem kvartalu u odnosu na isti period prethodne godine, uprkos američkim pritiscima na savezničke zemlje da blokiraju tehnologiju kineskog giganta mobilne telefonije koja navodno predstavlja sigurnosni rizik.\nHuawei, najveći svjetski proizvođač mrežne opreme za telefonske i interenet kompanije, u ponedjeljak je izvjestio o prihodu od 179,7 milijardi juana (26,8 milijardi dolara) u prva tri mjeseca ove godine, što je rast od 39 posto u odosu na isti kvartal prethodne godine.\nPritisak Washingtona na američke saveznike da izbjegavaju Huawei, prvi kineski globalni tehnološki brend, zaprijetio je blokiranjem njegovog pristupa evropskom i ostalim tržištima dok se pripremaju da ulažu milijarde dolara u tehnologiju naredne generacije.\nKompanija negira američke optužbe da je instrument kineskog špijuniranja zapadnih kompanija.\nHuawei, koji je u 1987. osnovao bivši kineski vojni inžinjer, privatna je firma, ali javno izvještava o svojim finansijskim rezultatima, u pokušaju da ublaži sigurnosne brige Zapada, prenosi Associated Press.\nZ astarije od 21 godinu


14.12.2019. 00:12 > 09:05\nBritanska agencija podseća da je Islamska država provincije zapadne Afrike (ISWAP), koja se odvojila od militantne grupe Boko Haram, postala dominantna islamistička grupa u regionu, ne navodeći, međutim, ko stoji iza otmice i ubistva talaca. Boko Haram je, inače, pre 10 godina pokrenula islamističku pobunu u regionu, tokom koje je oko 30.000 ljudi izgubilo život, dok je dva miliona moralo da napusti svoje domove.\nOrganizacija Akcija protiv gladi saopštila je da je oteto troje njenih zaposlenih i troje zaposlenih u nigerijskom Ministarstvu zdravlja. Ta humanitarna organizacija je u septembru saopštila da je ubijen jedan od otetih, dok je danas navela da je ubijeno još četvoro od preostalih petoro talaca.\n"Akcija protiv gladi najoštrije osuđuje poslednja ubistva i izražava duboko žaljenje što njeni pozivi za oslobađanje talaca nisu urodili plodom", navodi se u saopštenju. Akcija protiv gladi ujedno je pozvala na "trenutno oslobađanje" poslednjeg preostalog taoca, zaposlenog te humanitarne organizacije.


Nova trpezarija u Prvoj osnovnoj školi – ZoomUe\nby Vesna Đurović · avgust 23, 2019\nUŽICE – Od ove školske godine učenici najstarije užičke osnovne škole boraviće u novoj trpezariji čija je rekonstrukcija urađena zahvaljujući Fondaciji Live Rich kao i pojedincima i firmama koji su se odazvali pozivu za pomoć.\nNovu trpezariju koristiće predškolci i učenici prvih i drugih razreda. „Osim za užinu u ovom prostoru moći će da organizuju i razne radionice, ali i da završavaju domaće zadatke“, rekao je direktor škole Danijel Radević i poručio da se kroz ovakve projekte vraća duh zadužbinarstva.\nDejan Stojić, osnivač Fondacije LIve Rich kaže da je ponosan na svoj tim koji ume da prepozna potreba grada Užica i da se novac ulaže tamo gde je to najpotrebnije. „Već sada imamo nove ideje i činimo sve da Užice postane što bolje mesto za život“, rekao je Stojić.\nTags: Live Rich fondacijaPrva osnovna škola Užicetrpezarija\nby Marija Vranic · Published maj 29, 2019\nby branko · Published decembar 11, 2015\nNext story Ključevi Ivanjice u rukama Nušića (VIDEO)\nPrevious story Massimo – Stranac u noći\nKategorije Izaberi kategoriju All Dnevne vesti Društvo Ekologija Ekonomija Energetika Hrana Hronika Infrastruktura Inovacije Izbori 2018 Kultura Obrazovanje Oglasi Ostale vesti Politika Poljoprivreda Populaciona politika Servis Sport Top vesti Turizam Uncategorized Video / TV Vreme Zabava Zdravstvo


Startap ekosistem Beograda i Novog Sada vredi oko 502 miliona dolara - CorD Magazine Startap ekosistem Beograda i Novog Sada vredi oko 502 miliona dolara - CorD Magazine\nAmerička organizacija Startup Genome objavila je novo izdanje svog redovnog godišnjeg izveštaja koje donosi procenu da startap ekosistem Beograda i Novog Sada vredi oko 502 miliona dolara, uz podatak da je Srbija pozicionirana u top pet zemalja po broju blokčejn developera u svetu\nCelokupan izveštaj dostupan javnosti, a u njemu je drugi put analiziran ekosistem Beograd i Novi Sad, jedini u regionu Zapadnog Balkana.\nVerovatno najvažniji podatak izložen u istraživanju odnosi se na procenu vrednosti analiziranih startap ekosistema. Ove godine, računica američkih istraživača kaže da vrednost ekosistema Beograd-Novi Sad iznosi oko 502 miliona dolara.\nAutori izveštaja prepoznaju rast u domenu domaće industrije video-igara kroz dve velike akvizicije — novosadski studiji 3Lateral i Eipix postali su u prethodnoj godini deo globalnih gejming lidera, kompanija Epic Games, odnosno Playrix. Srbija je i dalje pozicionirana u top pet zemalja po broju blokčejn developera u svetu, te izveštaj drugu godinu zaredom izdvaja blokčejn i video-igre kao domaće podsektore sa najvećim potencijalom.\nIzveštaj se bavi i uticajima pandemije COVID-19 na startape, gde je jedan od glavnih nalaza da četiri od deset njih ne raspolože novčanim sredstvima za poslovanje duže od tri meseca. Nedavno objavljeno istraživanje posvećeno implikacijama pandemije na digitalnu privredu, pokazalo je da čak dve trećine domaćih startapa beleži pad prodaje veći od 60 odsto. Celo istraživanje pod nazivom Skener digitalne privrede pogledajte na sledećem linku.\nMnogi Britanci preskaču po jedan obrok, pozajmljuju novac, manje izlaze ili isključuju grejanje da bi se izborili sa povećanjem troškova života. Prema anketi koju je...\nFinski parlament odobrio je predlog apliciranja za članstvo u NATO u istorijskoj promeni kursa, uzrokovanoj ruskom invazijom na Ukrajinu, piše Rojters. Predsednik Sauli Ninisto i...


Francuska: Počeo drugi krug predsedničkih izbora\nTanjug 24. aprila 2022. 09:01\nPARIZ – U Francuskoj je jutros u osam časova počelo glasanje u drugom krugu predsedničkih izbora na kojima se odlučuje da li će dosadašnji predsednik, proevropski centrista Emanuel Makron zadržati svoj položaj u Jelisejskoj palati ili će ga smeniti kandidatkinja krajnje desnice, evroskeptik Marin le Pen.\nPoslednja istraživanja javnog mnjenja pokazala su da Makron ima solidnu i blago rastuću prednost nad svojom rivalkom.\nO novom predsedniku odlučuje skoro 49 miliona birača, a procenjuje se da bi izlaznost mogla da bude oko 72 odsto.\nAnalitičari potvrđuju da Le Penova i dalje nije omiljena među francuskim biračima uprkos pokušajima da ublaži krajnje desničarski imidž svoje stranke Nacionalno okupljanje, ali i svoje nepopularne političke stavove, pre svega o imigraciji i EU, prenosi Rojters.\nIpak, ne može se isključiti ni iznenađujuća pobeda le Penove s obzirom na veliki broj neodlučnih glasača ili onih koji će se u poslednjem trenutku odlučiti da ipak izađu na svoja biračka mesta i daju svoj glas za novog predsednika države.\nPobeda Le Penove bi, kako se ocenjuje, bilo ravno političkom zemljotresu, navodi britanska agencija.


Dodik: Inckov izveštaj Savetu bezbednosti UN lažan - Sputnjik Srbija\n07:47 28 Maj 2020\n17:30 11.05.2019 Preuzmite kraći link\nPredsedavajući Predsedništva BiH Milorad Dodik izjavio je da odbacuje izveštaj koji je Savetu bezbednosti UN podneo visoki predstavnik u BiH Valentin Incko, jer je lažan.\nIncko podneo izveštaj Savetu bezbednosti: Secesija potkopava BiH\nDodik je istakao da je neshvatljivo konstantno klevetanje i iskrivljavanje činjenica o stanju u Republici Srpskoj od strane Incka, njegovo konstantno klevetanje Srpske u svetu.\nKako je naglasio, s jedne strane je za očekivati takav stav i delovanje Incka, kako bi predstavio BiH, pre svega Srpsku kao lošu državu, i kako bi opravdao enormno visoku platu od 24.000 evra na mesečnom nivou, preneo je RTRS.\nDodik je istakao da Incko traži da se interpretacija Srebrenice mora poštovati.\n"Mi tražimo da se poštuju činjenice, a ne interpretacije", naveo je Dodik.\nNaglasio je da Republika Srpska nema koristi već kontinuiranu štetu od Bosne i Hercegovine.\n"BiH šalje poruku da u njoj živi neko ko ne poštuje volju naroda na izborima. Mi smo u Srpskoj davno formirali srpsku reprezentaciju za zajedničke institucije", istakao je Dodik na konferenciji za novinare.\nPrema Dodikovim rečima, i uprkos Incku, Republika Srpska će nastaviti da šalje izveštaje Savetu bezbednosti UN, boreći se za istinu i pravdu.\nOn je naveo i da Republika Srpska nema korist od BiH nego štetu, jer nije formiran Savet ministara.


U Montrealu sve manje Gren Slem šampiona!\nATP Author:\tBudimir Svilar - 13/08/2015\nU Montrealu sve manje Grend slem šampiona!\nGren Slem šampioni padaju u Montrealu kao od šale, dozvolu za raniji odlazak na odmor su dobili Čilić od Tomića i Vavrinka od Kirgiosa. Ipak treba reći da je Švajcarac u trećem setu odustao od dalje borbe zbog problema sa leđima.\nPo ko zna koji put je razočarao i Tomaš Berdih, kome je samopouzdanje izgleda narušeno nemogućnošću da osvoji neki veliki trofej. Njega je savladao Donald Jang kome je to prva pobeda u karijeri nad teniserom iz Top 10. Prijatno je iznenadio Ernest Gulbis koji je najzad povezao dve pobede na nekom važnijem turniru i možda nagovestio izlazak iz krize koja traje cele sezone.\nDa se nalazi u odličnoj formi ponovo je demonstrirao Džon Izner pobedom nad Vasekom Pospisilom, što mu je deseti trijumf u poslednjih 11 mečeva na ATP turu.\nPrvi teniser sveta Novak Đoković, svoj drugi izlazak na teren imaće u meču sa Amerikancem Džekom Sokom, koji je nedavo u Vašingtonu stigao do polufinala.\nNovak je u prvom meču savladao Brazilca Belucija, igrajući taman koliko je bilo dovoljno za pobedu, a sa Sokom se nije ranije susretao. Đoković je trostruki pobednik u Montrealu (2007, 2011, 2012), a u tim finalima je redom pobeđivao Federera, Fiša i Gaskea.\nDžon Izner se lagano približava svom cilju, a to je plasman u Top 10 tenisera na ATP listi, a poznato je da je njegov omiljeni deo sezone upravo ovaj kada se igra veliki broj turnira u Severnoj Americi. Izner je čak osam od svojih deset ATP trofeja osvojio na tim turnirima i na njima po pravilu igra najbolje.\nNik Kirgios je jedan od pripadnika mladih snaga koje nadolaze i koga se uskoro očekuju ozbiljniji rezultati na velikim turnirima. Još uvek nema nijednu titulu, a najbliže osvajanju prve je bio ove godine u Estorilu gde je u finalu poražen od Gaskea.\nAustralijanac je u Kanadi pobedio ikusnog Verdaska, a zatim i Vavrinku, pa bi bilo realno očekivati da i protiv Iznera odigra na visokom nivou.\nJedini prethodni susret ove dvojice tenisera bio je na Mastersu u Madridu, kada je Amerikanac bio bolji u tri seta.\nVeteran ATP tura, Mihail Južnji je u Montrealu podsetio na stare dane kada je svojevremeno bio osmi teniser na svetu. Posle dve pobede u kvalifikacijama, Rus je savladao Viktora Troickog, a zatim i Žila Simona, ne izgubivši nijedan set u dosadašnjem delu turnira.\nTreba podsetiti da Južnji u svojoj kolekciji ima 10 ATP titula, međutim nikada nije ostvario značajniji rezultat na turnirima takozvane američke serije.\nNaredni protivnik nepredvidivog Rusa je Rafael Nadal, protiv koga je odigrao čak 16 mečeva do sada. Južnji je protiv ”kralja šljake” trijumfovao četiri puta, ali nijednom posle 2008. godine.\nNadal je nedavno osvojio trofej na turniru kategorije ATP 500 u Hamburgu, a u prvoj rundi u Montrealu je nadigrao Stakhovskog. Nadal je rado viđen gost u Kanadi gde je do sada tri puta osvajao trofej, a svoj prvi (2005) je zaradio pobedom protiv Agasija!\nBrze podloge nikada nisu bile Nadalove omiljene, ali Španac je i na njima imao svoje blistave trenutke kada je dva puta postajao šampion US Opena.\nPoslednji ”obračun” sa Južnjijem je imao ove godine u Melburnu, gde je bez problema pobedio sa 3-0 u setovima.\nTags:ATP, Dzon Izner, Gren slem, masters, Montreal, Nik Kirgios, Novak Đoković, Rafael Nadal, šampion, titula, Top 10, trofej\nŠta radi Muguruza kada je ljuta?\nLavica želi titulu sigurnim koracima


Sevoi od januara započinje školovanje koordinatora za implementaciju FUK-a - Akta.ba\n14.12.2018. 15:37 / Izvor: Akta.ba\nSevoi Grupa BiH od januara započinje novi ciklus školovanja koordinatora za implementaciju FUK-a.\nSvaki korisnik javnih sredstava shodno Pravilniku o provođenju sistema finansijskog upravljanja i kontrole u javnom sektoru Federacije BiH (Sl.novine broj 6/2017) dužan je da implementira sistem finansijskog upravljanja i kontrole i imenuje Koordinatora za finansijsko upravljanje i kontrolu (FUK).\nIz Sevoi najavljuju da kreću i sa certificiranjem za ISO 37001-2016 (Sistem menadžmenta za borbu protiv korupcije). Ovaj je standard namjenjen svim vrstama organizacija iz bilo kojeg sektora i za bilo koju vrstu podmićivanja s kojima se mogu suočiti.\nSve svoje partnere Sevoi, ujedno informiše da su odnedavno preselili na novu adresu, odnosno u ulicu Skenderija 46 u Sarajevu. Novi brojevi telefona su: 33 85 19 65 ili 33 85 19 66, 33 85 19 67, 33 85 19 68.


Završen još jedan spektakularni Modriča Cars Show 2020 – Auto.ba\nModriča Cars Show održan je u nedelju 2. avgusta na lokaciji Destilerija Monogram na lokaciji Skugrić kod Modriče. Organizacija ove manifestacije je sa ciljem okupljanja uspješnih vlasnika i ljubitelja sportskih automobila, širom BiH, Balkana, kao i inostranstva.\nSvi posjetioci ovog predivnog kompleksa Disteilerija Monogram u čijem krugu je i održana manifestacija, mogli su uživati u raznim sportskim automobilima, koje rijetko mnogi imaju priliku ikada i vidjeti. Plan za iduću godinu je da lokaciji ostane ne promjenjena a organizacija bude još bolja sa još boljim vozilima.\nFotografije sa ove manifestacije možete pogledati u nastavku, kao i video reportažu. Uživajte!